Evropska unija dovodi dijalog vlasti i opozicije u parlament | Insajder\nEvropska unija dovodi dijalog vlasti i opozicije u parlament\nProšlonedeljni okrugli sto vlasti i opozicije održan na Fakultetu političkih nauka uz prisustvo manje stranaka nego što ih je bilo u prvom ciklusu, ali, kako su potvrdili neki od učesnika, u konstruktivnijoj atmosferi nego što je bio slučaj s ranijim sastancima, bio je ujedno i poslednji održan na ovom mestu i u tom formatu. Zahvaljujući Evropskom parlamentu, odnosno predsedavajućem Spoljnopolitičkom odboru Evropskog parlamenta Dejvidu Mekalisteru dijalog će se, na čemu je već duže insistirala vladajuća Srpska napredna stranka, odvijati u parlamentu. Ipak, ako je suditi po izjavi predsednice parlamenta Maje Gojković, u njemu će biti mesta samo za parlamentarne stranke ili one koje su postale parlamentarne iako nisu učestvovale u izborima.\nUprkos tome, čini se da će u najavljenim pregovorima biti više učesnika nego što ih je bilo na kraju serije razgovora na FPN, jer neke od stranaka koje nisu želele da učestvuju u njima prihvataju razgovore uz posredovanje Evropskog parlamenta. To, tvrde predstavnici nekih od stranaka koje su najavile bojkot izbora, ne znači da će učestvovati na izborima već da će raditi na popravljanju izbornih uslova za neke buduće izbore.\nUjedinjena demokratska stranka juče je pozdravila najavu učešća predstavnika Evopskog parlamenta u posredovanju u dijalogu između vlasti i opozicije dodajući, međutim, da je „inicijativa došla kasno“.\nKako su istakli, oni neće odustati od zahteva da se poštuje rok od minimum devet meseci od eventualnog prihvatanja zahteva opozicije i tima nezavisnih stručnjaka do održavanja izbora i sugerisala da rok za izbore bude pomeren.\nUjedinjena Demokratska stranka smatra da je "dobro je što je Evropska unija na kraju ipak prihvatila činjenicu da u Srbiji nema uslova za fer i poštene izbore i što nudi da bude posrednik u obezbeđivanju tih uslova" ali dodaje da inicijativa došla kasno.\n"To istovremeno znači da je jedini način da učestvujemo na predstojećim izborima, pored usvajanja zahteva opozicije i tima nezavisnih stručnjaka, pomeranje roka za održavanje tih izbora na zakonom predviđen način", navodi UDS.\nU saopštenju UDS podseća da je "odluka o bojkotovanju izbora na proleće definitivna, budući da je do održavanja izbora u regularnom roku nemoguće ispuniti rokove iz Sporazuma sa narodom".\n"Ukoliko Evropska unija privoli vlast na sporazum koji bi obezbedio održavanje slobodnih i poštenih izbora, koji podrazumeva jasne mehanizme za njegovu primenu i kontrolu, smatramo da je potreban period od 9 do 12 meseci za stvaranje normalnog političkog ambijenta i održavanje slobodnih izbora", ističe UDS.\nU tom slučaju je pomeranje izbora, na ustavan način, put da bude izbegnuta "duboka i opasna politička kriza, koju neminovno proizvode lažni izbori", dodaje se u saopštenju.\nIstiču takođe da će definitivnu odluku o učešću u tom dijalogu doneti kada bude jasnije šta tačno taj dijalog podrazumeva i nakon razgovora s ostatkom opozicije, kako bi i po pitanju tog dijaloga nastupili sa jedinstvenim stavom.\nDa je inicijativa za posredovanje u dijalogu došla kasno saopštio je prošle nedelje i Savez za Srbiju. Kako su istakli, inicijativa je dobrodošla, ali zakasnela za izbore koji se najavljuju za mart 2020.\n„Posredovanje u dijalogu može za cilj imati isključivo postizanje Sporazuma o poštenim i slobodnim izborima, mehanizme sprovođenja i rok od devet meseci za održavanje pravih izbora. Posredovanje u dijalogu ne odlaže kampanju za bojkot, ne menja odluku o neučestvovanju na lažnim izborima najavljenim za mart“, naveo je SZS u saopštenju.\nPSG pozvao opoziciju da uprkos bojkotu učestvuje u dijalogu\nPokret slobodnih građana, koji je i dosad učestvovao u dijalozima na FPN-u, pozdravio je spremnost Evropskog parlamenta da posreduje u dijalogu o izbornim uslovima. Kako su istkali, oni očekuju odgovoran pristup svih političkih činilaca ako do tih pregovora dođe.\n„Smatramo da je Evropska unija pokazala poštovanje prema građanima Srbije uvažavanjem i podrškom predlogu koji je u ime PSG predsednik Sergej Trifunović uputio Dejvidu Mekalisteru, predsedniku Odbora za spoljne poslove Evropskog parlamenta“, dodao je PSG.\nOni su takođe pozvali sve opozicione organizacije da se uprkos ranije proglašenom bojkotu uključe u dijalog i da se zajedničkim snagama „izbore za pravo naših sugrađana da slobodno i bez straha biraju svoje predstavnike“.\nLDP: Bezobrazluk to što kažu da je kasno za posredovanje stranih predstavnika\nPredsednik Liberalno-demokratske partije Čedomir Jovanović ocenio je, nakon sastanka na Fakultetu političkih nauka da je bojkot izbora “najgora odluka za ovu zemlju”.\nOn je istakao i da predlog koji je došao iz Srpske napredne stranke (SNS) da su spremni da prihvate preporuke koje unapređuju izbornu proceduru, nije iznenađenje.\nJovanović je dodao i da će „izbori 2020. godine biti ludnica“, da je trenutno stanje na političkoj sceni „tucanje u mozak“, kao i da je „bezobrazluk to što kažu da je za posredovanje stranih predstavnika kasno“.\nPodsetimo, poslednji sastanak vlasti i opozicije pod pokroviteljstvom Fonda za otvoreno društvo i Fakulteta političkih nauka završen je prošle nedelje predlogom seta mera za poboljšanje izbornih uslova. Kako je rekao potpredsedik vladajuće SNS i ministar unutrašnjih poslova Nebojša Stefanović koji je učestvovao na šestom okruglom stolu, to nije konačni set mera, pošto je neke od predloga SNS dobila kasno pa će dodani set biti prezentovan u ponedeljak.\nKako je najavio, predviđene su i određene izmene zakona, "kao i sve one mere koje treba da podrže izborni proces na način da se ozbiljnije bore protiv svih uočenih slabosti i nepravilnosti".\nVećina učesnika poslednjeg sastanka ocenila je da je on „korak unapred“ kao i da je to prvi nagoveštaj da je dogovor moguć.\nDan uoči poslednjeg sastanka na Fakultetu političkih nauka, stigao je i odgovor Dejvid Mekalister, predsedavajućeg Spoljnopolitičkim odborom Evropskog parlamenta, na poziv predsednika Pokreta slobodnih građana (PSG) Sergej Trifunović iz avgusta.\nTrifunović je podsetimo, u otvorenom pismu nedavno pozvao Mekalistera da pod patronatom Evropske unije organizuje dijalog predstavnika vlasti i opozicije iz Srbije, a uz učešće civilnog društva i novinarskih udruženja, kako bi se došlo do dogovora o realnom okviru u kom bi bili održani izbori 2020. godine.\nMekalister je tako saopštio da je Evropski parlament spreman je da posreduje u dijalogu vlasti i opozicije u Srbiji oko izbornih uslova, ukoliko za to dobije odobrenje od predsednice Skupštine Srbije Maje Gojković.\nGojković: U dijalogu će učestvovati parlamentarne stranke, a po potrebi i eksperti\nSamo dan kasnije stigla je i potvrda predsednice Skupštine Srbije Maje Gojković koja je rekla da je "dobrodošao angažman" predstavnika Evropskog parlamenta u cilju povratka međustranačkog dijaloga u Skupštinu Srbije i jačanja parlamentarne kulture dijaloga.\nNa konferenciji za novinare, Maja Gojković je izrazila nadu da će uskoro doći i do razgovora o modalitetima organizacije sastanka u parlamentu i o tome šta bi mogle da budu prve teme razgovora koji bi mogao da počne 9. i 10. oktobra.\nGojković je navela da bi dijalog trebalo da se održi pod njenim pokroviteljstvom, uz učešće nekih predstavnika Evropskog parlamenta, da će biti pozvani da učestvuju i svi predstavnici parlamentarnih stranaka, a u kasnijoj fazi, po potrebi, i eksperti.\nList Politika u petak je preneo da bi nova serija razgovora mogla bi da se odvija u „Žan Mone” formatu, koji podrazumeva i da nema medijske komunikacije dok se ne dođe do konkretnih rezultata.


Bolnica u Gračanici dve decenije u kontejnerima - Radio Kontakt Plus\n18:31, 28.11.2020Izvor: RSE\nZastrašujuće, tom rečju LJ. P. iz Gračanice opisuje okolnosti u zdravstvenim institucijama u srpskim sredinama na centralnom Kosovu, piše RSE.\nNe želi da bude imenovan, ali dodaje da se za svaku ozbiljniju intervenciju mora obratiti lekarima u Severnoj Mitrovici, Nišu ili Beogradu.\n“Ne bih imala ništa lepo da kažem, svaka čast pojedinim lekarima ali na svetu nema (bolnice) kao kod nas”, priča za Radio Slobodna Evropa (RSE) druga meštanka opštine Gračanica sa većinskim srpskim stanovništvom na Kosovu, takođe uz zahtev da se ne objavljuje njeno puno ime.\nTrenutno, u okviru bolnice u Gračanici funkcioniše i klinika za infektivne bolesti koja je usled pandemije korona virusa pretvorena u COVID odeljenje. Tu se hospitalizuju pacijenti sa teškom kliničkom slikom, uglavnom sa teritorije opštine Gračanica ali ima pacijenata i iz drugih opština južno od Ibra.\nZbog velikog broja hospitalizovanih, KBC Gračanica je proširio kapacitete na Dom Zdravlja u mestu Donja Gušterica, opština Gračanica gde se hospitalizuju pacijenti sa lakšom kliničkom slikom.\nPrema podacima KBC, na infektivnom odeljenju je do sada od COVID-19 lečeno oko 160 pacijenata. Pacijenti koji moraju da budu priključeni na respirator upućuju se na lečenje u KBC Niš.\nZdravstvene ustanove u srpskim sredinama na Kosovu funkcionišu u sistemu Srbije, što im omogućava i Ahtisarijev plan na osnovu kog je Kosovo 2008. proglasilo nezavisnost.\nTako je 1999. godine Kliničko bolnički centar iz Prištine izmešten u Gračanici u limenim kontejnerima i do danas se tu nalazi.\nZašto bolnica u kontejnerima?\nGračanica je nakon sukoba na Kosovu postala glavni zdravstveni ali i administrativni centar za Srbe koji žive u opštinama južno od reke Ibar imajući u vidu da su u nju nakon rata izmeštene gotovo sve institucije iz Prištine koje funkcionišu u srpskom sistemu.\n“Nigde nema da (bolnica) radi u kontejnerima osim ako je neka vanredna situacija, ako je neka zemlja u ratu. Mi nismo u ratu, trebalo bi da imamo normalnu bolnicu”, kaže Andrej Sever iz Gračanice, profesor po profesiji i jedan od retkih koji želi javno da govori o problemima u zdravstvenom sistemu u Gračanici.\nDa je situacija u zdravstvu alarmantna 25. novembra je na sednici Skupštine opštine Gračanica ukazao i doktor Ratko Perenić, koji je i odbornik ispred Srpske liste.\nOn je u svom obraćanju u lokalnoj skupštini rekao da lekari nemaju sredstva za rad, te da će za nekoliko godina ostati bez kadra.\n“Ja sam vam jednom rekao, zdravstvo je na nivou kako smo ga doneli iz Prištine ovde”, rekao je Perenić, podsećajući na period iz 1999. godine kada se srpsko medicinsko osoblje iz Prištine, povuklo u Gračanicu, uz konstataciju da su pacijenti često prinuđeni da analize rade u privatnim klinikama.\nPerenić, međutim, nije želeo za RSE naknadno da govori o problemima sa kojima se suočavaju lekari u KBC (Kliničko bolnički centar) Gračanica već je kratko odgovorio: “Pročitajte između redova.”\nOsim Perenića, na teške uslove rada je ukazao i hirurg Dragan Perić.\n“Svakim danom je sve teže i teže”, rekao je on.\nU međuvremenu, direktor KBC u Gračanici Bratislav Lazić je na konferenciji za novinare demantovao tvrdnje njegovih kolega uz ocenu da zdravstvene ustanove funkcionišu bez problema. On je naveo i da su doktori kritikovali zdravstveni sistem bez argumenata.\n“Oni ako misle da postoje problemi, a ja tvrdim da ih nema, treba da se obrate na argumentovan način i da sukobom argumenata dođemo do prave istine. Ja ovakve konstatacije ne prihvatam, savršeno dobro znam kako funkcioniše ustanova”, rekao je Lazić u utorak, 25. novembra.\nOd Lazića RSE nije uspeo da dobije izjavu.\nProblemi koji traju 20 godina\nBivša direktorka Doma zdravlja u Gračanici Rada Trajković kaže da rukovodioci zdravstvenih institucija snose punu odgovornost za uslove rada lekara u srpskim sredinama na Kosovu.\nOna u izjavi za RSE tvrdi da su upravo ti rukovodioci “zavisni od politike koji svojim ćutanjem legitimišu teško stanje u srpskim zdravstvenim institucijama što ugrožava pacijente”.\n“U tim zdravstvenim institucijama nalaze se moje kolege, lekari koji nemaju uslova za rad jer je nestašica osnovnih sredstava. U takvoj situaciji su prinuđeni da mnogo pacijenata usmeravaju ka Nišu i Beogradu. Na taj način oni sebe kompromituju kao lekare jer ispade da oni to ne znaju da urade a sa druge strane maltretiraju pacijente i porodice pacijenata”, kaže doktorka Trajković, koja je inače ORL specijalista.\nPodvlači da se vrši zloupotreba Hipokratove zakletve, jer se lekar stavlja u funkciju politike a ne naroda.\nTrajković je inače bila i jedna od prvih političkih predstavnika Srba nakon sukoba na Kosovu. Tvrdi da je bila među lekarima koji su 1999. godine KBC iz Prištine izmestili u Gračanicu.\n“Crkva i ja sa njom smo sa američkim, grčkim i francuskim lekarima izgradili prinudne stacionare kao privremeno rešenje. Od tada je prošlo 20 godina a mi nemamo zdravstvenu instituciju gde bi moglo adekvatno da se radi”, kaže ona.\nPandemija odložila rekonstrukciju\nVlada Srbije je još 2018. godine najavila da će izdvojiti sredstva za izgradnju bolnice, međutim, za sada je određena samo parcela na kojoj će ona biti izgrađena.\nDirektor KBC u Gračanici Bratislav Lazić tvrdi da je početak izgradnje bolnice odložen zbog pandemije korona virusa.\n“Na žalost epidemija je odložila mnoge stvari. Planovi su tu, apsolutno ne postoji ni jedan razlog da mi u to sumnjamo, obezbeđena je parcela, sada će se ići ka fazi projektovanja i realizacije. Ne treba da se postavlja nikakva sumnja u to da će se bolnica u Gračanici izgraditi uz podršku svih organa Republike Srbije i predsednika (Aleksandar) Vučića lično”, rekao je Lazić na konferenciji za novinare 25. novembra.\nOsim u Gračanici, sekundarno zdravstvo u srpskim sredinama na Kosovu funkcioniše samo još u Severnoj Mitrovici i Pasjanu.\nDeci u Gračanici od Fondacije "Delije" - paketići, računari i novčana pomoć


Strogo poverljivo: Na Srbiju bačeno 9,5 tona uranijuma! | MEDIJA CENTAR BOR - Borski Info - centar - Gradjanska čitaonica Evropa\nStrogo poverljivo: Na Srbiju bačeno 9,5 tona uranijuma!\n24. avgusta 2012. tehnicki urednik\tOstavite komentar\nBor, 24. avgust\nAmerički novinar Robert Parsons objavio je izveštaj koji su UN želele da sakriju i cenzurišu tako što su isekle više od 70 stranica teksta o uranijumu koji je bačen na Kosovu ali i u Novom Sadu, Kragujevcu, Pančevu, Boru i drugim gradovima Srbije i koji će biti uništen tek za 4, 5 mijarde godina. A dotle će narod Srbije masovno obolevati od raka i drugih teških bolesti, piše Pravda.\nŠokantan tekst Senegalca Bakari Kantea, šefa misije programa UN iz 1999. o stravičnim posledicama bombardovanja Srbije nikada nije objavljen. U maju 1999. godine Ujedinjene nacije u celini su sakrile od javnosti izveštaj Senegalca Bakari Kantea, šefa prve misije UNEP – a (Program Ujedinjenih nacija za čovekovu okolinu) o ekološkim posledicama bombardovanja SR Jugoslavije.\nOn je uspeo da dobije Kanteov izveštaj od svog izvora u UNEP – u i 17. juna 1999. objavi njegove delove u ženevskom dnevniku „Kurijeru“ pod naslovom „Skriven alarmantni izveštaj o posledicama bombardovanja Jugoslavije:\nOtrovi koje UN neće da vide“\nRobert Parsons ekskluzivno svedoči o tome kako su se u kancelarijama Ujedinjenih Nacija, u atmosferi unutrašnjeg razdora, cenuzirisali i „frizirali“ izveštaji o zdravstvenim posledicama upotrebe oružja sa OU na Balkanu.\nPosle 12 dana boravka u još bombardovanoj SR Jugoslaviji, u maju 1999, gde je bio sa misijama drugih agencija iz sistema UN, Bakari Kante je UNEP – u podneo izveštaj koji govori o ekološkom užasu: atmosfera i tlo u bivšoj SR Jugoslaviji trajno su zagađeni otrovnim materijama zbog bombradovanja industrijsko – hemijskih kompleksa i zbog upotrebe oružja sa osiromašenim uranijumom. Izveštaj je kategoričan u oceni da će naredne generacije koje žive na bombradovanom tlu patiti od kancerogenih oboljenja, leukemije, biće povećan broj spontanih pobačaja i deformiteta novorođenčadi.\nU izveštaju Bakari Kantea piše da su, zbog bombardovanja, prirodu u SR Jugoslaviji zagadile otrovne supstance među kojima su najopasniji polihlorobifenili (PCB) , visokokancerogeni i odgovorni za imunološke bolesti. U izveštaju se naglašava da je jedan litar polihlorobifenila dovoljan da se zagadi milijarda litara vode. PCB se nalazi u električnim transformatorskim stanicama i u brojnim naftnim rafinerijama koje su bile meta NATO – a. Dodaje se da je bombardovanje i brojnih fabrika u kojima su upotrebljavani teški metali izazvalo, između ostalog, i širenje kadmijuma i metilizovane žive (najotrovniji oblik 2 žive). Reč je o metalima koji ostaju otrovni čak i ako se raznesu na prostoru od više hiljada kilometara.\nRezultat: Zatrovan je i Dunav!\n„Prema raspoloživim podacima snage NATO – a upotrebile su municiju sa osiromašenim uranijumom gađajući vojne i civilne ciljeve. Upotrebljena je municija kalibra 30 milimetara.\nIspaljivana je uglavnom iz aviona tipa „A – 10″, kao i krstarećih raketa „tomahavk“. Ove rakete mogu da probiju čelik debeo 57 mm. Njihovo punjenje je radioaktivno i smatra se da sadrže uranijum 238, čija radijacija iznosi oko 3, 4 Mblj. Uranijum pripada grupi toksičnih elemenata koji ulaze u drugu grupu radionukleida veoma visoke toksičnosti. Ova vrsta municije je nuklearni otpad i njegova upotreba je veoma opasna po zdravlje. Upotreba ove municije ima užasne posledice po stanovništvo jer pored telesnih povreda prouzrokuje radiološku kontaminaciju. Ta kontaminacija ima toksične i radijacijske posledice koje uzrokuju kancer“, piše u Kanteovom koji je tokom maja 1999. godine upućenom Generalnom direktoru UNEP – a Klausu Topferu.\nKante dalje navodi: „Prilikom upotrebe (eksplozije) oružja sa osiromašenim uranijumom nastaje uranijumski oksid (U308 i UO2) kao i, između ostalog, veoma reaktivni gasovi radijum i radon. Oksidne čestice su širine između 0, 5 i 5 mikrona i vetar može da ih raznosi na udaljenost od više stotina kilometara. Pošto u regionu Jugoslavije najčešće duvaju severnozapadni vetrovi, to praktično znači da zagađenje ide od Jugoslavije ka Mađarskoj, Nemačkoj, Hrvatskoj i Bosni ili ka Albaniji, Bivšoj Jugoslovenskoj Republici Makedoniji i Grčkoj“.\nPrethodni članakVlast ne haje za žedan ŠarbanovacSledeći članakDvadeseti jubilarni „Sabor igre“, Slatina 2012.


Penzioneri u FBiH gube pravo na besplatno liječenje u banjama | Krupljani.BA\nPenzioneri u Federaciji će još neko vrijeme morati čekati do stabilizacije penzionog fonda i redovnijih primanja. Isplata penzija za juli počela je 5. avgusta. Ali iz Saveza udruženja penzionera FBiH ne očekuju da će sve penzije biti podijeljene čak i do kraja naredne sedmice.\nZa oko 406.000 penzionera Zavod je u julu morao osigurati 162 miliona KM. Iz Saveza objašnjavaju za Patriju da bi podjela julskih penzija mogla potrajati sigurno do 20. avgusta.\nKredit od 63 miliona KM, koliko je Zavod PIO planirao podići kod komercijalnih banaka za sada je na čekanju. Međustranački sukobi između SDA-a i HDZ-a usporili su podizanje ovog kredita. Stručnjaci upozoravaju da kredit nije rješenje za PIO, ali bi mogao poslužiti da se prilike u PIO stabilizuju barem na trenutak. Do pronalaženja trajnog rješenja.\nNajugroženiji penzioneri sa područja FBiH najvjerovatnije će ostati i bez besplatnog liječenja u banjama. Ranije je Savez udruženja penzionera imao ugovor sa nekoliko reumala na području FBiH. Najugroženiji penzioneri imali su pravo liječenja u njima, ukoliko njihov ljekar odredi da im je rehabilitacija neophodna. Zavod PIO je za to godišnje izdvajao oko 350 hiljada KM. Iz Federalnog ministarstva rada i socijalne politike zatražili su ukidanje ovog ugovora. Iz ministarstva tvrde da ne postoji zakonsko uporište za ove olakšice penzionerima.\nPredsjednik Saveza udruženja penzionera FBiH Mehmedalija Rapa potvrdio je za Patriju da bi penzioneri mogli izgubiti pravo na rehabilitaciju u reumalima, piše Patria.


Naslovnica NAJNOVIJE Politika Kreso: Istrajat ćemo u borbi protiv političkih pritisaka\nSarajevo – Rad Suda Bosne i Hercegovine u 2013. godini obilježen je brojnim uspjesima, ali i značajnim problemima i izazovima. Nažalost, tu godinu su, prije svega, obilježili kontinuirana negativna kampanja i pokušaji ugrožavanja Suda, ocijenila je predsjednica Suda BiH Meddžida Kreso.\n– Neutemeljeni napadi i pritisci na Sud su tokom godine poprimali različite oblike, od instruirane medijske kampanje, preko izrade novog zakona o sudovima Bosne i Hercegovine kojim se nastojala umanjiti nadležnost i izmijeniti struktura i način rada Suda BiH – kazala je Kreso, sumirajući dešavanja u vezi s djelovanjem državnog suda u 2013. godini.\n– Konačno, zloupotrebom i pogrešnim tumačenjem stavova iz presude Evropskog suda za ljudska prava izvršen je najveći udar na kredibilitet i povjerenje javnosti u rad Suda BiH – upozorava Kreso.\nPo njenim riječima, Sud BiH je u 2013. ispunio svoje obaveze iz Državne strategije za rad na predmetima ratnih zločina, unaprijedio interne procedure, radio na jačanju ljudskih kapaciteta i materijalnih uvjeta rada, te ostvario saradnju s relevantnim međunarodnim institucijama, učestvovao na značajnim regionalnim stručnim skupovima i unaprijedio saradnju s drugim sudovima i u BiH i izvan nje…\n– I u 2014. godini, Sud planira da nastavi sa svim ovim aktivnostima, s prvenstvenim ciljem unapređenja efikasnosti u radu na predmetima, kao i da nastavi intenzivan rad na predmetima ratnih zločina i organizovanog kriminala i time da doprinos borbi protiv nekažnjivosti – precizira Kreso, navodeći da će ovaj sud istrajati u borbi protiv političkih pritisaka i nasrtaja.\n– Međutim, mi ćemo ostati istrajni u beskompromisnom insistiranju da sve strukture poštuju rad i nezavisnost Suda BiH – poručila je predsjednica Suda BiH Meddžida Kreso.


Kremlj: Boltonova ostavka unutrašnja stvar SAD - 10.09.2019, Sputnik Srbija\nPortparol ruskog predsednika Dmitrij Peskov izjavio je da je ostavka savetnika američkog predsednika za nacionalnu bezbednost Džona Boltona unutrašnja stvar SAD. 10.09.2019, Sputnik Srbija\ndžon bolton, dmitrij peskov, vesti\n21:52 10.09.2019 (Osveženo: 21:55 10.09.2019)\n„To je unutrašnja stvar SAD“, odgovorio je Peskov na pitanje novinara da li je Boltonova ostavka posledica novog špijunskog skandala u SAD.\nPredsednik SAD Donald Tramp saopštio je ranije da je smenio Boltona zbog brojnih međusobnih nesuglasica u vezi sa spoljnopolitičkim pitanjima.\nTelevizijski kanal Si-En-En objavio je ranije, pozivajući se na izvore u američkoj administraciji, da su specijalne službe SAD u okviru tajne operacije 2017. godine izvele iz Rusije svog „informatora“, bliskog ruskim vlastima.\nPrema navodima medija, to je učinjeno posle sastanka ministra inostranih poslova Rusije Sergeja Lavrova i ruskog ambasadora u SAD Sergeja Kisljaka s američkim predsednikom Donaldom Trampom.\nPojedini mediji su naveli da je reč o Olegu Smolenkovu, koji navodno radi u Ambasadi Rusije u SAD i u ruskom državnom aparatu.


ŽRK Budućnost - Novi sistem takmičenja u Ligi šampiona, Budućnost 25. put dio elite\nNovi sistem takmičenja u Ligi šampiona, Budućnost 25. put dio elite\nRukometašice Budućnosti naredne sezone će 25. put biti dio najkvalitetnijeg evropskog takmičenja. Evropska rukometna federacija (EHF) je odredila distribuciju mjesta po državama, u muškim i ženskim evropskim kupovima za narednu sezonu, a na osnovu rezultata klubova u prethodnim sezonama.\nZahvaljujući činjenici da je naša država na 9. mjestu rang liste u ženskim evropskim kupovima, ima pravo na ukupno četiri mjesta u narednoj sezoni – jedno u DELO EHF Ligi šampiona za rukometašice i tri u EHF Evropskoj ligi (nekadašnji EHF kup).\nPored Crne Gore, zagarantovano mjesto u eliti imaju predstavnici Mađarske, Rusije, Rumunije, Danske, Francuske, Norveške, Njemačke i Sjeverne Makedonije.\nLiga šampiona u novoj sezoni će se igrati u novom sistemu takmičenja – u preliminarnoj fazi dvije grupe sa po osam timova, od kojih dvije prvoplasirane idu direktno u četvrtfinale, dok će ekipe plasirane od trećeg do šestog mjesta, razigravati za preostala četiri mjesta u četvrtfinalu.\nBudućnost je dva puta osvajala trofej Lige šampiona (2012, 2015), a 2014. je poražena u finalu elitnog takmičenja.\nPreostala dva evropska takmičenja nosiće novi naziv – nekadašnji EHF Kup sada je EHF Evropska liga, dok je Čelendž kup sada EHF Evropski kup.


23.12.2021 u 12:24\nFudbaleri Srbije završavaju godinu na 23. mestu FIFA liste, Belgija na prvom\nCIRIH - Fudbalska reprezentacija Srbije zadržala je 23. mesto na poslednjoj FIFA rang listi u 2021. godini. Izabranici Dragana Stojkovića Piksija imaju 1.547 bodova, a na vrhu nije bilo promena. Belgija četvrti put uzastopno završava godinu na prvom mestu, na drugoj poziciji je Brazil, treća je Francuska, četvrta Engleska, a peta Argentina. Najboljih 10 kompletiraju prvak Evrope Italija, koja je šesta, a slede Španija, Portugal, Danska i Holandija, preneo je Tanjug. Od reprezentacija sa Balkana najbolji plasman ima Hrvatska, koja godinu završava na 15. poziciji.\n02.11.2021 u 21:45\nŽENEVA - Protiv bivših zvaničnika Međunarodne fudbalske federacije (FIFA) Sepa Blatera i Mišela Platinija podignuta je danas optužnica za prevaru i druga krivična dela, saopštila je Kancelarija državnog tužioca Švajcarske. Blateru (85) i Platiniju (66) će se za nekoliko meseci suditi u federalnom krivičnom sudu u Belinconi, posle šestogodišnje istrage kontroverzne isplate dva miliona dolara, a ako budu proglašeni krivim, mogli bi da budu osuđeni na višegodišnje kazne zatvora, prenosi Tanjug. Slučaj je otvoren u septembru 2015. godine i doveo je do Blaterove smene sa funkcije predsednika FIFA, i okončao kampanju tadašnjeg predsednika UEFA Platinija da zameni svog bivšeg mentora. U fokusu istrage bio je Platinijev pisani zahtev FIFA u januaru 2011. godine da mu se isplate zaostale\nPredsednik Međunarodne fudbalske federacije (Fifa) Đani Infantino rekao je da bi utakmica Brazila i Argentine, koja je prekinuta zbog kršenja protokola u vezi s virusom korona, trebalo da bude odigrana. Utakmica Brazila i Argentine igrana 5. septembra u Buenos Ajresu, prekinuta je posle sedam minuta, nakon što su brazilske zdravstvene vlasti i federalna policija upali na teren zbog kršenja protokola u vezi sa korona virusom trojice argentinskih fudbalera. „Uvek je dobro odlučiti utakmice na terenu, a ne van njega. To nije uvek moguće, imamo pravila. Videćemo šta će disciplinska tela Fife odlučiti”, rekao je Infantino na konferenciji za novinare u Buenos Ajresu. Nekoliko dana pre utakmice brazilske vlasti odredile su karantin za argentinske fudbalere koji igraju u Velikoj Britaniji.\nCIRIH – Fudbalska reprezentacija Srbije napredovala je za tri pozicije na najnovijoj rang listi Međunarodne fudbalske federacije (FIFA) i sada zauzima 25. poziciju. Srbija je između dva „renkinga” savladala Luksemburg i Azerbejdžan u kvalifikacijama za Mundijal u Kataru i ima 1.527,34 boda. Na vrhu liste je Belgija (1.832,33), a zatim slede Brazil (1.820,36), Francuska (1.779,24), Italija (1.750,52) i Engleska (1.750,16), preneo je Tanjug. U prvih 10 još su Argentina, Španija, Portugalija, Meksiko i Danska.\n04.10.2021 u 14:45\nFifa apeluje na fudbalere da se vakcinišu\nLION – Svetska fudbalska organizacija Fifa apelovala je na fudbalere širom sveta da se vakcinišu protiv korona virusa. „Podstičemo vakcinaciju protiv kovida-19 i podržavamo stav Svetske zdravstvene organizacije (SZO) – bezbedan, fer i pravedan pristup vakcini je u svim zemljama odlučujući. Fudbaleri ne bi trebalo da imaju prioritetan pristup vakcini”, navodi se u saopštenju Fifa, prenosi Tanjug. Apel je Fifa izdala povodom odluke britanske vlade da potpuno imunizovani fudbaleri nakon povratka sa predstojećih utakmica kvalifikacija za Svetsko prvenstvo ne moraju u hotelski karantin iako je utakmica odigrana u zemljama koje se nalaze na takozvanoj „crvenoj listi”. Fifa je pozdravila odluku britanske vlade i ukazuje da je učestvovala aktivno u pronalaženju rešenja, koje je, kako\n18.06.2021 u 21:04\nCIRIH- Svetska fudbalska federacija (FIFA) kaznila je Meksiko sa dve utakmice bez publike, zbog anti-gej skandiranja navijača ove reprezentacije. Meksiko će u okviru kazne morati i da plati 60.000 švajcarskih franaka. Najnoviji incidenti dogodili su se u martu na mečevima Meksika protiv Sjedinjenih Američkih Država i Dominikanske Republike u okviru kvalifikacija za Olimpijske igre, prenosi Beta-AP. Naredna dva službena meča kao domaćin Meksiko će igrati protiv Jamajke u septembru i Kanade u oktobru, u kvalifikacijama za Svetsko prvenstvo. FIFA je saopštila da je protiv Meksika pokrenut novi postupak zbog istog skandiranja njegovih navijača na prijateljskom meču protiv Islanda prošlog meseca u Arlingtonu u Teksasu.\n27.05.2021 u 12:36\nCIRIH – Fudbalska reprezentacija Srbije zadržala je 25. mesto na rang listi Međunarodne fudbalske federacije (FIFA). Srbija ima 1.512,9 bodova i nalazi se odmah iza Austrije i Ukrajine, a ispred Tunisa i Perua, preneo je Tanjug. Na vrhu nema promena, vodi Belgija, slede Francuska i Brazil, a u Top 10 su još Engleska, Portugal, Španija, Italija, Argentina, Urugvaj i Danska. Hrvatska je na 14. poziciji, Bosna i Hercegovina zauzima 55, Severna Makedonija 62, Slovenija 63, a Crna Gora 64. mesto.


U Prihvatnom centru u Preševu smešteno oko 120 izbeglica\nBeta\t 10. juna 2016. 15:35\nSekretar Crvenog krsta u Preševu Ahmet Haljimi izjavio je danas da se u Prihvatnom centru u Preševu trenutno nalazi oko 120 izbeglica sa Bliskog istoka, medju kojima ima i onih koji su u centru smešteni više od mesec dana.\nHaljimi je za agenciju Beta rekao da Crveni krst u toku dana podeli do 120 besplatnih obroka, ali da se dešava da broj besplatnih obroka bude i daleko manji.\n“Mi nemamo tačnu evidenciju koliko se izbeglica nalazi u Prihvatnom centru u Preševu, već to procenjujemo na osnovu broja podeljenih besplatnih obroka u toku dana. U poslednjih nekoliko nedelja dnevno smo delili od 70, 80 do 120 besplatnih obroka. Medju izbeglicama ima i onih koji su u Prihvatnom centru smešteni duže vreme”, kazao je Haljimi.\nOn je rekao da Prihvatni centar za izbeglice sa Bliskog istoka u Preševu ima odlične uslove za smeštaj ljudi i na duže vreme, kao i da je po opremljenosti verovatno jedan od najboljih prihvatnih centara za izbeglice u Evropi.\n“Prihvatni centar ispunjava sve uslove za smeštaj izbeglica. Medju izbeglicama koje se u centru nalaze ima i porodica sa malom decom. Crveni krst ne prati situaciju ko se koliko zadržava, niti da li je neko od izbeglica zatražio azil u Srbiji, te podatke ima MUP koji ima svoj punkt za registraciju izbeglica u Prihvatnom centru”, rekao je Haljimi.\nHaljimi je naveo da Crveni krst ima dovoljno namirnica za pripremanje besplatnih obroka, kao i da namirnice obezbedjuje Ministarstvo za rad, zapošljavanje i socijalnu politiku.\nPrihvatni centar za izbeglice sa Bliskog istoka otvoren je u krugu bivše fabrike duvana u Preševu, čije su prostorije renovirane za smeštaj većeg broja ljudi u julu prošle godine, a u krugu Prihvatnog centra rasporedjene su i kućice-kontejneri takodje namenjene za smeštaj izbeglica.


Obilježeno 15 godina USAID-a u BiH – J. U. Narodna i univerzitetska Biblioteka "Derviš Sušić" Tuzla\nJ. U. Narodna i univerzitetska Biblioteka "Derviš Sušić" Tuzla - News - Obilježeno 15 godina USAID-a u BiH\nDanas je u Američkom kutku NUB „Derviš Sušić“ Tuzla uz prisutvo predstvanika USAID –a u BiH, izvršne i zakonodavne vlasti Tuzle i TK i menadžmenta tuzlanske biblioteke obilježena petnaesta obljetnica USAID-a u BiH. U uvodnom obraćanju direktorica NUB „Derviš Sušić“ Tuzla mr.Enisa Žunić, čestitala je ovaj značajni jubilej USAID-u i zahvalila se na svemu što su predstavnici USAID-a, Ambasade SAD u BiH učinili za Biblioteku, posebno Američki kutak.\nDirektorica Programskog dijela USAID-a Aler Grubbs govorila je o saradnji BiH i USAID-a i istakla da je od otvaranja Ambasade SAD u BiH 1994. godine, američka vlada, uglavnom putem USAID-a uložila više od 1,5 milijarde dolara kako bi poboljšala životni standard građana Bosne i Hercegovine i pružila pomoć u postavjanju temelja svjetlije budućnosti. „USAID-ov program pomoći pomaže da se stvori stabilna, prosperitetna, demokratska, tržišno orjentisana, multietnička zemlja na putu ka euroatlanskim integracijama“, riječi su direktorice Grubbs.\nSvečanosti obilježavanja 15 godina USAID-a u BiH prisustvovao je i načelnik Općine Tuzla, gospodin Jasmin Imamović koji je u ime građana Tuzle i u svoje lično ime, izrazio zahvalnost predstavnicima USAID-a za sve ono što su učinili za Tuzlu. „Naši naveći, najmoćniji i najefikasniji prijatelji na svijetu su narod i vlada SAD-a i zato ćemo i u narednom periodu nastaviti sa novim zajedničkim projektima, riječi su načenika Imamovića.


Nije bitno ko kupuje srpske dugove - 10.05.2016, Sputnik Srbija\nZbog gotovo svakog petog nenaplativog kredita u opasnosti je celokupan finansijski sistem zemlje, upozorio je profesor Ekonomskog fakulteta u Beogradu dr... 10.05.2016, Sputnik Srbija\nZar svi misle da postoje 'trzisni uslovi'? kad vam cija kupje dugove to je veliko zlo. preko dugova, bondova, oni mugu da kontrolisu Srbiju ko bananu. Srpski dugovi nisu nikakva investicija, i ne trebate biti bas mnogo bistri da shvatite da ovaj cijin agent ne kupuje da bi 'ulozio' pare, vec ima pokvarene namere. po tekstu tog profesora vidi se da je Evro-fanatik i veoma korumpiran, i takvi ljudi dovode zemlju u trageduju. ovakvi 'strucnjaci' su doveli Srbju do prosjackog stapa i ekonomske i politicke bede. Siguran sam da vecina srba ne shvata o cemu on prica, a te stvari su ubedljivo najvaznije za slobodu i opstanak Srbije. kako kaze Rotchild: Dajte mi konrolu nad novcem, i uopste me ne interesuje ko vodi politiku.\nvesti, ekonomija, dejvid petreus, ljubomir savić\n20:21 10.05.2016 (Osveženo: 00:53 26.08.2021)\n© AP Photo / Reed SaxonBivši direktor CIA Dejvid Petreus\nZbog gotovo svakog petog nenaplativog kredita u opasnosti je celokupan finansijski sistem zemlje, upozorio je profesor Ekonomskog fakulteta u Beogradu dr Ljubomir Savić. On smatra da je za državu važnije da reši problem nenaplativih potraživanja nego kome će ona biti prodata.\nKada se radi o nenaplativim potraživanjima u Srbiji, situacija je prilično loša. U ovom trenutku imamo problem sa nenaplativim potraživanjima banaka prema građanima, prema malim i srednjim preduzećima i prema velikim kompanijama koje su pred restrukturiranjem.\nProblem sa nenaplativim potraživanjima je dostigao tolike razmere da građani duguju 11 odsto njih, dok na mala i srednja preduzeća otpada 33 odsto nenaplativih potraživanja. Svaki treći kredit koji su oni uzeli je nenaplativ, rekao je Savić za Sputnjik.\nProsečno, u Srbiji je između 22 i 24 odsto nenaplativih kredita, što dovodi u opasnost celokupan finansijski sistem zemlje, upozorio je on, ističući da se neko rešenje mora tražiti.\nUšli smo u tržišnu igru, valja da tako i igramo\n„Nalazimo se na putu ulaska u EU, gde postoje vrlo jasna tržišna pravila ponašanja gde ne možete praviti nikakvu diskriminaciju ko može, ko ne može, šta sme, šta ne sme. Ako država ima ideju da rešava nenaplativa potraživanja tako što će neko kupiti po određenom diskontu ta potraživanja, onda se to odnosi na sve tržišne igrače koji žele da učestvuju u njihovoj kupovini“, naglasio je Savić.\nKonstatujući da naša loša preduzeća imaju veoma velike dugove, pre svega bankama, imajući u vidu da ta potraživanja neće naplatiti u skorije vreme, ili će naplatiti samo njihov mali deo, banke će ih, kako je objasnio, ponuditi nekome ko želi da ih otkupi.\n„U ovom trenutku se pojavio jedan investicioni fond i za državu Srbiju bi trebalo da je svejedno da li je to neka druga banka, da li je pravno lice, ili investicioni fond iz sveta kome će prodati nenaplativa potraživanja. Važnije od toga je da reši problem nenaplativih potraživanja“, izričit je Savić.\nOn kaže da ne vidi problem u tome što je, prema pisanju medija, interesovanje za kupovinu problematičnih kredita, pa tako i vlasničkog udela u zaduženim srpskim firmama, pokazao američkom investicionom fondu KKR, čiji je predstavnik nekadašnji šef CIA, Dejvid Petreus. On je ovih dana u vladi Srbije razgovarao sa premijerom Aleksandrom Vučićem.\n„Ne očekujem od države Srbije da u tržišnim uslovima i momentu pregovaranja sa EU donosi neke diskriminatorne mere koje će nekima dati mogućnost da kupe nenaplativa potraživanja, a nekima neće. Ukoliko bi to uradili upali bi u jedan drugi problem, čak i ako EU ne bi prigovorila, a to je koji su kriterijumi po kojima bi vlada opredelila kojem potraživanju treba dati mogućnost otkupa, kome ne“, rekao je Savić.\nStvari, kako je ocenio, treba prepustiti tržištu.\n„Oni koji žele da se bave tom vrstom delatnosti moraju samo da poštuju odgovarajuće propise u kojima treba vrlo precizno da bude napisano kakva je procedura, kakve su obaveze, ko dolazi u obzir, koja potraživanja se mogu kupiti uz određeni diskont“, kaže Savić.\n11 Maj 2016, 01:162


Zalihe nafte u SAD-u rekordne, cijene potonule | Nafta | Al Jazeera Balkans\nZalihe nafte u SAD-u rekordne, cijene potonule\nZalihe u SAD-u ponovo su snažno porasle, za 8,2 miliona barela, na rekordnih 528,4 miliona barela.\nRast zaliha pokazuje da američke kompanije povećavaju proizvodnju nafteArhiva\nCijene nafte na svjetskim tržištima prošle sedmice potonule su više od osam posto jer su zalihe u SAD-u dosegle rekordne nivoe, a američki proizvođači i dalje povećavaju proizvodnju.\nNa londonskom tržištu cijena barela u petak na kraju trgovanja iznosila je 51,37 američkih dolara, što je 8,1 posto manje nego sedmicu prije.\nNa američkom tržištu barel je pojeftinio 9,1 posto, na 48,49 dolara.\nCijene nafte našle su se pod pritiskom od srijede, kada je objavljeno da su sedmicu prije zalihe u SAD-u ponovo snažno porasle, za 8,2 miliona barela, na rekordnih 528,4 miliona barela.\nAmeričke kompanije povećavaju proizvodnju\nRast zaliha pokazuje da američke kompanije povećavaju proizvodnju nafte, što umanjuje utjecaj smanjenja proizvodnje u članicama Organizacije zemalja izvoznica nafte (OPEC), koje su krajem prošle godine dogovorile rezanje proizvodnje za gotovo 1,8 miliona barela dnevno u prvoj polovini ove godine.\n"Ne vidimo da je smanjenje proizvodnje najvećih proizvođača nafte u svijetu doista utjecalo na prevelike zalihe", kaže Gene McGillan iz kompanije Tradition Energy.\nI dok se članice OPEC-a drže dogovora o smanjenju proizvodnje, SAD nije učesnik tog sporazuma, pa američke kompanije već duže vrijeme povećavaju proizvodnju iz škriljca, koja je bila neisplativa dok su cijene nafte bile niže od 50 dolara po barelu.\n“Nagli pad cijena zbog gomilanja američkih zaliha pokazuje da tržište i dalje zabrinjava odnos ponude i potražnje”, kaže ekonomist NAB Groupa Phin Ziebell.\nOsim toga, u petak je kompanija Baker Hughes izvijestila da je prošle sedmice broj bušotinskih postrojenja u SAD-u povećan za njih osam, što je već 18. rast u posljednjih 19 sedmica. Pritom je broj bušotinskih postrojenja dosegao 617, najviše od septembra 2015. godine.\nUteg za naftna tržišta\nOPEC je nedavno najavljivao da bi dogovor o smanjenju proizvodnje mogao produžiti i u drugoj polovini godine kako bi se uravnotežile prevelika ponuda i nedovoljno snažna potražnja.\nNo, prošle su sedmice iz Saudijske Arabije, najvećeg svjetskog proizvođača nafte, poručili američkim proizvođačima da ne bi trebali igrati na to da će OPEC nastaviti smanjivati proizvodnju kako bi neutralizirao povećanu američku proizvodnju iz škriljca.\nNije sigurno da će OPEC i dalje smanjivati proizvodnju, dok je američki proizvođači povećavaju.\n"Pritisak na cijene nafte posljedica je zabrinutosti trgovaca da OPEC neće nastaviti rezove u proizvodnji. Trgovci su doista zabrinuti zbog toga, pa ne bih isključio ni rizik da cijene nafte ponovo padnu ispod 40 dolara po barelu", kaže Tony Scott, direktor u kompaniji BTU Analytics.


Pored mnoštva reprezentativaca u mlađim kategorijama Srbije, na Banovo brdo stigao je i poziv za Normana Kempbela, koji će biti član nacionalne selekcije Jamajke. Ova karipska država će igrati mečeve u sklopu kvalifikacija za plasman na Mondijal u Kataru, protiv Meksika (2. septembar), Paname (5. septembar) i Kostarike (8. septembar).\nJamajka učestvuje u trećoj, poslednjoj rundi kvalifikacija za SP 2022. godine, sa još sedam selekcija. Tri najbolje će izboriti plasman na Mondijal, dok će četvrtoplasirana igrati u baražu. Kempbel je dres nacionalne selekcije Jamajke već oblačio u dva navrata. Za Čukarički je ove sezone odigrao sedam mečeva.


I ŽENE IGRAJU FUDBAL\nIzvor: rtv.rs/Lokalne novine | Obrenovac, 15.02.2021.\nU Srbiji je mali broj ženskih fudbalskih klubova\nPrva liga broji 12 ekipa, a postoji još samo druga koja je podeljena u dve zone, severnu i južnu, sa po 8 odnosno 9 klubova.\nNajtrofejniji ženski fudbalski klub u Srbiji je "Mašinac" iz Niša koji je osvojio čak 24 titule prvaka države. Taj klub dugo godina nije imao premca u zemlji, ali je poslednjih sezona dobio konkurenciju u, pre svega, subotičkom "Spartaku" koji je aktuelni šampion i prvoplasirani na tabeli u ovoj sezoni.\n"Mašinac" je drugi sa tri boda manje u odnosu na "Spartak", koliko ima i kruševački "Napredak", dok je "Crvena zvezda" na četvrtom mestu sa šest bodova zaostatka za liderom.\nNajtrofejniji trener ženskog fudbala je Perica Krstić, trener "Mašinca" i čovek kojie 31 godinu bio selektor naše zemlje.\n"Mi imamo trenutno na sceni jednu omladinsko-kadetsku ligu, i u prvoj i u obe druge lige i to umanjuje kvalitet. Ali smo uspeli da u poslednjih godinu dana dođemo do neke nove atmosfere u kojoj se izdvaja čak 4 kluba, približno podjednakih kvaliteta i mislim da se taj broj širi", kaže Krstić.\nRezultati i 16:0\nU Prvoj ligi Srbije za žene još uvek su prisutni rezultati sa dvocifrenim brojem golova, pa se tako neretko dešava da ekipe iz vrha tabele pobede one iz donje polovine sa čak i po 16:0.\nKrstić je član radne grupe kojoj je zadatak da pospeši kvalitet.\n"Mi idemo na to da već od sledeće sezone liga bude napravljena tako da se koncentriše kvalitet u okviru Superlige, koja će imati 8 klubova. Zatim ćemo imati Prvu ligu, po ugledu na muški fudbal. Imaćemo 4 grupe druge lige, za svaki regionalni savez. Svi klubovi Superlige biće obavezni da uključe mlađe selekcije u regionalna takmičenja. Tako da računamo da ćemo za narednih godinu i po dana imati oko 60 ženskih ekipa koje će se takmičiti u Srbiji. To će biti zanačajan pomak u smislu masovnosti. Kvalitet ćemo sačuvati kroz Superligu jer ćemo učiniti sve da ona bude medijski više prisutna, a pokušaćemo da sačuvamo najkvalitetnije fudbalerke do odlaska u neke elitne evropske timove", objađnjava ovaj trener.\nU Srbiji je samo oko 800 registrovanih fudbalerki. Poslednjih godina radi se na stvaranju baze, te su nedavno formirane takozvane "Fer plej lige" u kojima se takmiče devojčice školskog uzrasta. Takvi programi omasoviće ženski fudbal, tvrde iz Fudbalskog saveza Srbije.\n"U budućnosti ćemo raditi na razvoju programa koji imaju cilj da privuku što više devojčica, kroz kampove, edukativne i PR kampanje, jer jednostavno imamo problem, i to kulturološki, gde se fudbal precepira u našem društvu kao muški sport, što naravno nije tačno. Buduće vreme će demantovati sve one koji smatraju da je fudbal izrazito muški sport. Na poslednjem Svetskom prvenstvu u Frankfurtu, čije finale je posmatralo 47.000 gledalaca, videlo se da je to sport koji je i ženski te može veoma da zainteresuje mnoge ljubitelje fudbalske igre", kaže direktor za bazični fudbal u FSS, Igor Janković.\nBez zapaženijih rezultata u Evropi, za sada\nNaši ženski fudbalski klubovi nemaju zapažene rezultate u Evropi. Doduše, "Mašinac" se visoko kotira u evropskim okvirima budući da je godinama igrao Ligu šampiona. Aktelni prvak "Spartak" nije uspeo da se putem kvalifikacija ove sezone plasira u elitno takmičenje.\nNi reprezentacija nije postigla zapaženiji rezultat budući da nije pristuna na velikim takmičenjima. Ipak, poslednjih godina Srbija je u konkurenciji je za takav plasman. Ove sezone, u kvalifikacijama za Evropsko prvenstvo, je na trećem mestu. Selektor naše reprezentacije je nekada reprezentativka i igračica "Mašinca" Suzana Stanojević.\n"Jaki klubovi stvaraju jake i dobre reprezentativke i jaku reprezentaciju. Naša reprezentacija ima dobre rezultate u poslednjim ovim kvalifikacijama. Mislim da smo, najzad, posle dugo godina probudili ženski fudbal i doveli ga do nivoa koji je za poštovanje u Evropi", kaže Stanojević.\nNaša ženska fudbalska reprezentacija još ima šanse da se plasira na Evropsko prvenstvo.\n"Propustili smo priliku da u Engleskoj da napravimo bolji rezultat. Izgubili smo sa 2:0, a bili smo do te utakmice drugi u grupi. Naš cilj je da, ako možemo pobedimo Holandiju i, naravno, Hrvatsku i Sloveniju. Sve tri pobede vode nas na drugo mesto, u baraž, i to nam je cilj. Mislim da naša reprezentacija ima veoma jaku grupu. Holandija i Engleska su među prve četiri u Evropi. Ali zašto ne, da sa tako jakim rivalima probamo svoju snagu", rekla je naša selektorka.\nKakva je perspektivna ženskog fudbala u Srbiji teško je reći. Činjenica je da se on razvija i da je u Evropi veoma popularan sport.


NUNS podneo prijavu protiv TV Pink\nBEOGRAD - Nezavisno udruženje novinara Srbije (NUNS) podnelo je prijavu Regulatornom telu za elektronske medije (REM) protiv TV Pink povodom gostovanja Dragana J. Vučićevića u Jutarnjem programu ove televizije u subotu 21. novembra.\nKako je saopšteno iz tog udruženja, NUNS je prijavu podneo jer smatra da je TV Pink prekršila odredbe Pravilnika o zaštiti ljudskih prava u oblasti pružanja medijskih usluga.\nU saopštenju se podseća da je Dragan J. Vučićević gostujući na TV Pinku među organizatore navodnog državnog udara svrstao glavnog urednika TV N1 Jugoslava Ćosić, vlasnika Kurira Aleksandra Rodića, potpredsednicu Vlade Zoranu Mihajlović, biznismena Miroslava Miškovića i pukovnik policije Milana Milovića.\nVučićević je takođe pomenuo ministarku državne uprave Kori Udovički, potpredsednika SPS Branka Ružića, funkcionera SNS Sašu Mirkovića, kao i Tihomira Trišića i Dejana Jocića, navodi se u saopštenju.\n« Nikolić: Neka se završi na rušenju vikendica mojih sinova Milenović: Policija se guši u aferama »


- Do 24. jula na teritoriji Republike Srbije registrovan je 41 slučaj oboljevanja od groznice Zapadnog Nila sa tri smrtna ishoda, u Južnobačkom okrugu, kod osoba muškog pola starosti od 72 do 84 godina koje su patile od drugih hroničnih bolesti. Ti slučajevi se mogu dovesti u vezu sa oboljevanjem od groznice Zapadnog Nila - saopštili su iz "Batuta".\nKako su naveli, slučajevi su prijavljivani u Južnobanatskom okrugu i to ukupno 14 osoba, zatim Južnobačkom devet osoba, Sremskom dve, Srednjebanatskom i Podunavskom po jedna, a 14 osoba na teritoriji Beograda.\nPrema podacima "Batuta" obolele osobe su 27 muškog i 14 ženskog pola, starosti od 31 do 84 godine.\nInteresantno je da je virus Zapadnog Nila, posle uvodnih slučajeva po Beogradu i Pančevu, krenuo da se širi ka severu Srbije (Novi Sad, Temerin, Bački petrovac, Bečej, Sombor, Apatin, Kikinda, Zrenjanin...), dok južno od prestonice nije zabeležen nijedan ovakav slučaj.\nTakođe, kako stoji u današnjem izveštaju "Batuta", prisustvo genoma virusa Zapadnog Nila u uzorcima divljih ptica i konja registrovan je u opštinama Novi Sad, Žabalj, Bečej, Valjevo, Novi Sad, Šabac i Subotica.\nJanko Normalno kad ne prskaju komarce kazaće da se nisu stekli uslovi za prskanje kod mene nisu ni jednom prskalica nemoguće da do sada nisu mogli ni jednom da prskaju


Nutribullet Nutribullet RX ekstraktor [1700W] Delimano - Mršavljenje\nNutribullet RX je najmoćniji ekstraktor do sada: 2,3 konjske snage, 1700W. Nova SMART funkcija omogućava mu da sam bira optimalan broj obrtaja i vreme ekstrahovanja. Takođe, ovaj model ima još jedan novi program i to za zagrevanje supa, čorbi i sosova! Ukoliko želite da poručite ovaj model na čak 10 rata - za samo 2.339,00 din. mesečno, molimo Vas da to naglasite operateru prilikom potvrde porudžbine.\nPOKLON luksuzna knjiga recepata\nSve ovo možete dobiti za samo 2.999,00 dinara mesečno, na 10 rata


EU: Prištini u interesu dijalog sa Beogradom - Kurir\nEU: Prištini u interesu dijalog sa Beogradom\n11:40, 20.04.2017. 49\nPRIŠTINA - Šefica kancelarije i specijalna predstavnica EU na Kosovu, Natalija Apostolova izjavila je danas da EU smatra da je u interesu Prištine da reši otvorena pitanja sa Beogradom kroz normalizaciju odnosa, koji su definisani kao "vidljivo i održivo poboljšanje odnosa u cilju poboljšanja života ljudi".\nPrema njenim rečima, potrebno je unaprediti odnose između Srba i Albanaca na Kosovu "na obostrano zadovoljavajući način", prenosi MIA.\nSmatra i da bi Kosovu "trebalo pomoći da napreduje na evropskom putu". Apostolova je ocenila da je dijalog Beograda i Prištine "instrument koji kombinuje sva tri procesa", zbog čega je u nacionalnom interesu Prištine da učestvuje u tom procesu i da u njemu ima proaktivnu i konstruktivnu ulogu.\nU tom smislu, rekla je ona, trebalo bi formirati Zajednicu srpskih opština, što je dogovoreno u okviru dijaloga u Briselu i dodala da EU očekuje da se odnosi dve strane normalizuju, a ZSO što pre formira."Napredak u dijalogu je preduslov da obe strane ostvare napredak na evropskom putu", rekla je Apostolova.\nPROROK RADE IZ MLADENOVCA: Vućiću će glave doći njegovi ljudi, Zapad Srbiji nameće novog lidera! 112


RTCG - Radio Televizija Crne Gore - Nacionalni javni servis :: Društvo :: Uložiti više napora za bolji položaj i slobodu novinara / print=true\nMEDIJSKA PISMENOST 24. 03. 2019. 19:17 >> 18:40 0\nDržava i strukovne medijske organizacije treba da ulože više napora kako bi unaprijedili položaj i slobodu novinara, ocijenili su iz nevladine organizacije Juventas i dodali da je zabrinjavajuće što većina građana smatra da crnogorski mediji nijesu slobodni.\nU Sindikatu medija Crne Gore (SMCG) smatraju da bi se, tek kada bi se omogućilo redakcijama da normalno i bez pritiska funkcionišu, moglo očekivati poboljšanje percepcije javnosti o medijma.\nPredstavnik Juventasa, Mićan Andrijašević kazao je agenciji Mina da je potrebno da se poveća transparentnost kada je u pitanju finansiranja medija, a kao jedan od prioriteta vidi distanciranje od političkih i ekonomskih krugova.\nPrema riječima Andrijaševića, stanje na medijskom tržištu i ukupni odnos društva u Crnoj Gori ne podstiču medije i novinare da se bore za slobodu.\nPrema istraživanju koje je sproveo Centar za monitoring i istraživanje (CeMI), 21,4 odsto ispitanika ocijenilo je da crnogorski mediji informišu slobodno i da ne podliježu bilo kakvim političkim ili ekonomskim uticajima, dok 39,3 odsto smatra suprotno.\nAndrijašević je rekao da je veoma zabrinjavajuće što većina građana smatra da crnogorski mediji nijesu slobodni i da bi takav podatak trebalo da natjera vlasnike medija, urednike i novinare da se zapitaju na koji način mogu povratiti povjerenje građana.\n"Svi mi moramo da se zapitamo u kakvom su položaju mediji i medijski radnici ako ne mogu da se odupru političkim i ekonomskim uticajima. U prvom redu, potrebno je da država i strukovne medijske organizacije ulože više koordinisanih napora u cilju unaprjeđenja položaja i sloboda novinara", naveo je on.\nPredsjednica SMCG, Marijana Camović, smatra da je neophodno da se pravi razlika između medija (onoga što se zove uređivačka politika koja u Crnoj Gori zavisi isključivo od volje vlasnika medija) i novinara koji su zaposleni u toj redakciji.\nKako je navela, sva istraživanja koja je SMCG sprovodio prethodnih godina pokazuju da su novinari pod velikim pritiskom koji dovodi do autocenzure.\n"Jasno je da su novinari pod velikim pritiskom i da nisu u prilici da rade slobodno, poštujući pravila profesije i vodeći se javnim interesom. Mi na taj problem uporno ukazujemo i eksperti evropske komisije i Savjeta Evrope su došli do istih zaključaka i u svojoj analizi naveli da je uticaj vlasnika medija na redakcije i novinare zabrinjavajući i da to treba da se mijenja", istakla je Camović agenciji Mina.\nAndrijašević je dodao da je ipak pozitivno što građani razmišljaju i kritički prosuđuju o nezavisnosti i stepenu slobode crnogorskih medija, kao i o uticaju centara moći na njihove uređivačke politike.\nOn smatra da je medijima u Crnoj Gori teško da budu slobodni, i da zbog toga često moraju da prave kompromise ili pribjegavaju autocenzuri.\nAndrijašević je rekao da je ograničavanje slobode medija velika opasnost za građane i njihovu medijsku pismenost.\n"Da bi bili medijski pismeni, moramo imati slobodne medije koji će emitovati kvalitetan sadržaj, gdje ćemo moći da vidimo primjere dobre prakse, kojim ćemo moći da se okrenemo kada želimo tačne, uravnotežene i potpune informacije", naveo je on.\nPrema riječima Andrijaševića, ograničavanje razvoja medijske pismenosti ima još teže posljedice po slobodu medija, jer jedino medijski pismeni građani razumiju značaj slobodnih i nezavisnih medija, zahtijevaju od medija poštovanje standarda i cijene one koji svoj posao obavljaju profesionalno i etično.\nNa pitanje da li crnogorski građani mogu da prepoznaju eventualni politički ili ekonomski uticaj koji stoji iza određenog medijskog sadržaja, on je odgovorio da su rezultati istraživanja pokazali da oni kritički razmišljaju o eventualnom postojanju tih uticaja.\n"Praksa je pokazala da je značajan broj građana sposoban da procijeni da li je određeni medij nezavisan", naveo je Andrijašević.\nKako je kazao, politički uticaj lakše je prepoznati jer je vidljiviji, dok je ekonomske za nijansu teže otkriti, ali ipak, pažljivim posmatranjem marketinga ili prikrivenog oglašavanja moguće je izvući određene zaključke.\nAndrijašević smatra da je neophodno ekonomske uticaje posmatrati u relaciji sa političkim, jer su veoma često paralelno i udruženo prisutni.\nCamović je kazala da SMCG, pošto vlasnici svojevoljno sami sebe neće lišiti neograničenih ovlašćenja koja sada imaju, insistira da se ta samovolja ograniči u Zakonu o medijima čije su izmjene trenutno aktuelne.\n"Ako bi smo, makar na teroretskom nivou, uspjeli da omogućimo redakcijama da normalno i bez pritiska funkcionišu, da ne bude kao sada pravilo da javni interes prestaje kada se dođe do ekonomskih ili nekih drugih interesa vlasnika medija, tek tada bi smo mogli da očekujemo da se poboljša percepcija javnosti kada su mediji u pitanju", ocijenila je Camović.\nTek tada bi bilo normalno očekivati neku promjenu jer, kako dodaje, ukoliko se sistemski problem ne riješi stanje može biti samo gore.\nTekst je napisan uz finansijsku podršku Ambasade Sjedinjenih Američkih Država (SAD) kroz realizaciju projekta “Rereading – Rewriting. Improving media literacy in Montenegro”. Sadržaj je isključiva odgovornost agencije MINA i ne mora nužno odražavati stavove SAD. Tekst se može preuzimati uz obavezno navođenje izvora.\nSindikat medija Marijana Camović Medijska pismenost Mićan Andrijašević\nHapšenje novinarke neprihvatljivo, optužbe preteške\n06. 01. 2020. 11\nProblematična odluka da se iz Fonda finansira samoregulacija\n22. 12. 2019. 0\nVećina novinara nije plaćena za dodatni posao\n31. 10. 2019. 1\nBez medijske nema ni opšte pismenosti stanovništva\n30. 10. 2019. 1


RTS :: Iznenađenje krosa\nSrbija danas Iznenađenje krosa\nponedeljak, 30. dec 2013, 12:52 -> 13:51\nNa Evropskom prvenstvu u krosu u konkurenciji mlađih seniora, u Beogradu, Nemanja Cerovac, osvojio je bronzu. Stručnjaci kažu da je treće mesto najprijatnije iznenađenje krosa. Dvadesetdvogodišnji Šapčanin na atletsku stazu vratio se posle trogodišnje pauze.\nStazu od 8.000 metara na Beogradskom Ušću, Nemanja Cerovac iz Šapca, istrčao je za 24 minuta i osam sekundi. Tokom trke postepeno je pojačavao tempo i verovao u uspeh.\n"Morao sam da dam sve od sebe, non-stop sam sebi govorio: "Ja moram, ja želim to 3. mesto, želim postolje". Do poslednjeg metra ono je bilo neizvesno, u poslednjih 50-tak metara, uspeo sam da obiđem Ukrajinca i da budem treći", kaže Nemanja.\nNemanja Cerovac atletiku je počeo da trenira sa 15 godina. Prvu pobedu ostvario je na krosu RTS-a u Šapcu. Za sedam godina osvojio je više od 120 medalja i tridesetak pehara.\nPored odličja, jedan od najdražih detalja u njegovoj sobi je veliki poster, koji je posle osvojene bronze na Evropskom prvenstvu u krosu, dobio od svojih kolega i prijatelja.\nPredsednik atletskog kluba "Tempo" Velimir Planko kaže da Nemanja može biti primer i mlađim i starijim kako se radi, jer ne štedi sebe.\n"Nemanja od malih nogu veruje, da samo rad i samo rad daje rezultate", dodaje Planko.\nRadni dan Nemanje Cerovca, počinje u 5 časova i 30 minuta. Posle jutarnjeg treninga ide na posao, studira i druži se. Zahvaljujući veri i upornosti, uspeo je da se posle povrede vrati atletici. Sport mu daje, kako kaže, i fizičku i psihičku snagu.\n"Nedeljno pretrčim 140 kilometara na treningu. Posle posla idem na trening i posle treninga sve bude drugačije. Dosta treniram pored reke i sport me čini srećnijim i ispunjenijim u toku dana", kaže Nemanja.\nSa trenerom Milošem Mitrićem, Nemanja Cerovac je ostvario ovogodišnji san. Sada se priprema i trči ka novom cilju - ispunjenju norme za Evropsko prvenstvo na hiljadu i po metara.\n+381 15 353 269\n"Pahuljice" pobedile na prvoj predškolskoj olimpijadi u Brusu\nPoljoprivrednici ne žele da im se oranice pretvore u glinokop\nPlesači iz Srbije i Evrope u Kanjiži\nArheolozi istražuju tragove neolita na Svinjaričkoj čuki\nBeba koju je majka ostavila u taksiju ide u Švajcarsku\n16° C 15° C 15° C 14° C 17° C 1° C\nLola Стефановић очекује сутра миран скуп\nBas me zanima Стефановић очекује сутра миран скуп\nkada "Турски ток" као балканска слагалица\nOcigledno Посланичка питања о реконструкцији владе, здравству и СзС-у\nstrasno Саучешће Вучића поводом несреће на Мадеири


SK ASI-MUR / СК АСИ-МУР / CS IAS-AIT / UC ASI-IWA : Časovi skraćeni na 30 minuta\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 21 of Sep, 2020 [09:00 UTC]\nPonedeljak 19. November 2007. [13:18:00 UTC] (1076 čitanja)\nBeograd - Časovi u većini osnovnih i srednjih škola danas će biti skraćeni na 30 minuta, jer tri reprezentativna sindikata prosvetnih radnika počinju štrajk. Ukoliko u narednih nekoliko dana ne bude postignut dogovor s Vladom Srbije, predstavnici Sindikata obrazovanja Srbije, sindikata Nezavisnost i Unije sindikata prosvetnih radnika Srbije najavljuju da će potpuno obustaviti rad. Procenjuje se da bi štrajk moglo da podrži više od 1.000 osnovnih i srednjih škola, od ukupno 1.755, jer je oko 75 odsto zaposlenih u obrazovanju učlanjeno u neki od ova tri sindikata.\nTrebalo je reagovati ranije\nČlanovi Foruma beogradskih osnovnih škola odlučiće na večerašnjem sastanku da li će podržati štrajk. Predsednica Foruma Radmila Dodić pozdravila je zajednički nastup sva tri reprezentativna sindikata, ali je napomenula da su sindikati morali da reaguju ranije, odnosno kada se pravio budžet. Ona tvrdi da štrajk nije blagovremeno prijavljen, čime bi mogao da bude ugrožen njegov legitimitet, a pojedinci izloženi sankcijama.\n- Sindikati nisu napravili zajedničku platformu, a to je sistemsko rešenje finansiranja prosvete, odnosno budžetsko povećanje izdvajanja za prosvetu. Sindikati stalno prave grešku i bore se za procente povećanja plata, a ne za procente izdvajanja za prosvetu iz budžeta - ocenjuje Dodić.\nSindikati ne odustaju od zahteva da zarade zaposlenih u prosveti u 2008. budu uvećane za 20,21 odsto u odnosu na novembarsku platu i da se povećaju koeficijenti nenastavnom osoblju za 7,5 odsto.\nČlan Unije sindikata prosvetnih radnika Srbije Miodrag Skrobonja oštro je reagovao na predlog Ministarstva finansija u kojem se navodi da bi masa sredstava za plate u prosveti trebalo da bude povećana naredne godine za 22,8 odsto, što iznosi 92,7 milijardi dinara.\n- Ministar finansija je pogrešio u računici, jer procenat povećanja mase sredstva za plate iznosi 17,66 odsto. Da je reč o povećanju koje je ministar najavio razloga za štrajk ne bi bilo. Pet puta sam slao dopis i tražio da nam dostave podatke o broju zaposlenih i obračunskim koeficijentima, ali ih nismo dobili. Oni kažu da ima 125.000 zaposlenih, mi mislimo da ih ima 120 hiljada. Tu nešto nije u redu - kaže za Danas Skrobonja.\nVršilac dužnosti predsednika Granskog sindikata prosvetnih radnika "Nezavisnost" Tomislav Živanović ocenio je za Danas da ministri finansija i prosvete ne znaju osnove zakona o štrajku.\n- Ako se štrajk organizuje i zakaže ne može se tek tako otkazivati ukoliko nema konkretnog predloga. Ministri su se pokazali neozbiljno, jer su na pregovore dolazili nepripremljeni - kaže Živanović.\nOn podseća da je u januaru ove godine prosečna plata prosvetnih radnika bila za 13 odsto viša od proseka zarada u privredi, a da sada ta razlika iznosi četiri odsto. Predlog o povećanju plata za pet odsto od septembra 2008. je za sindikate apsolutno neprihvatljiv ali su, kako kažu, ipak spremni da pregovaraju.\n[ Vreme izvršavanja: 0.13 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.22 ]


Izvor: Vostok.rs, 05.Mar.2021, 12:25\nRuski predsednik osudio je kriminalce koji koriste internet za namamljivanje dece u podle svrhe, kao i podsticanja prisustva na političkim skupovima, poput onih na kojim se podržava Aleksej Navaljni. Na sastanku sa volonterima, Vladimir Putin je saopštio da se na nekim nalozima čak podstiču maloletnici na samoubistvo, dodajući da će takvi osetiti punu snagu zakona. „Kad policija dođe do ovih čudaka, možda su Rambo na internetu, nagovarajući dečaka ili devojčicu da skoče s krova, ali oni će im napuniti pantalone. Kada kopile sedi ispred vas, on je buba i ne smeta nam da ga samo smrvimo." Predsednikovi komentari dolaze u pozadini još jednog živopisnog poređenja usmerenog na one koji decu koriste na mreži. Tokom sastanka u Ministarstvu unutrašnjih poslova u sredu, Putin je rekao zvaničnicima da je potrebno preduzeti dodatne mere za suzbijanje ljudi koji koriste internet da bi „pokušali da iskoristite decu hladnokrvno kako bi postigli sopstvene sebične, pacovske ciljeve“.\n„Potrebno je, zajedno sa kolegama iz drugih ministarstava, nadgledati nameru i aktivnije identifikovati one koji koriste mreže za uvlačenje maloletnika u nezakonite radnje“, dodao je on. Konkretno, dodao je predsednik, „činjenica je da se maloletnici uvlače u neovlašćene ulične proteste, što predstavlja, naravno, kršenje zakona i u skladu sa zakonom imperativ je na ovo odgovoriti“. Predsednik je dao oštar pregled bezbednosti na internetu, insistirajući da se internet koristi „za promociju potpuno neprihvatljivog sadržaja - za distribuciju dečije pornografije, prostituciju, za navođenje maloletnika na samoubistvo“. U utorak je šef Istražnog komiteta Aleksandar Bastrikin naredio istragu za niz objava na društvenim mrežama koje su podsticale na samoubistvo dece. Kako se navodi, delili su se video snimci koji promovišu štetne i nebezbedne radnje. Za jedan snimak, koji se široko deli na TikTok-u, rečeno je da je glavni razlog za zabrinutost, ali su i Tviter i Instagram sa sedištem u SAD-u takođe optuženi za držanje takvog materijala. Istog dana, regulatorna agencija "Roskomnadzor", saopštila je novinarima da je iz tog razloga blokiran 451 takav izvor sadržaja na društvenim mrežama. Zabrane dolaze nakon što je početkom februara na snagu stupio novi zakon u celoj Rusiji, koji zahteva da mrežni giganti izvrše mere protiv štetnih objava i video zapisa. Izvor: Vostok / RT\nIzvor: Advertiser-Serbia.com, 05.Mar.2021\nRuski predsednik Vladimir Putin zauzeo se za internet koji deluje prema “moralnim” normama i osudio je društvene mreže koje, prema njegovom sudu, podstiču decu na učestvovanje u uličnim protestima te ih uvlače u prostituciju i droge..Moskva sve snažnije pokušava da nadzire uticaj američkih...


Privremene zabrane dizel vozila uvedene su nekoliko većih italijanskih gradova, uključujući prijestolnicu Rim u pokušaju da se smanji zagađenje.\nU Bosni i Hercegovini, demonstranti su izašli na ulice sa gas maskama na licu i zahtijevali da vlasti nešto urade po tom pitanju, piše BBC.\nAktivisti za zaštitu okoliša opisali su situaciju vanrednom.\nU Rimu, dizel i kombi vozilima i motociklima je zabranjena vožnja tokom određenih perioda dana dok je drugim vozilima koja doprinose zagađenju potpuno zabranjena vožnja.\nZabrane, koje trebaju biti sprovedene u naredna tri dana, imat će uticaja na otprilike milion vozila.\nNajmanje devet od 13 područja u Rimu, koja nadziru vrijednosti PM10 čestica, zabilježile su vrijednosti koje su puno veće od dozvoljenih.\nGrupe za zaštitu okoliša su se žalile da gradsko vijeće Rima presporo reaguje na ove rezultate.\nMilano i Torino su među italijanskim gradovima koji su poduzeli slične mjere nakon što je došlo do naglog rasta zagađujućih čestica.\nU srijedu, na stotine demonstranata u gas maskama i maskama za lice okupilo se u Tuzli kako bi zahtijevali hitno djelovanje po pitanju poboljšanja kvalitete zraka.\nU prijestolnici Sarajevu, vladini zvaničnici održavaju hitne sjednice kako bi razgovarali o mjerama za smanjenje zagađenja.\nTokom vikenda je proglašena “epizoda upozorenja” i stavljena je zabrana na saobraćanje određenih automobila kako bi se smanjio broj vozila na cestama.\nMještanima je savjetovano da provode vrijeme na planinama gdje je zrak čišći, a jeftine karte su dostupne za žičaru koja vodi do obližnje planine (Trebević).\nLokalna vlada će raspravljati o ovom pitanju u petak, piše BBC.\nSarajevo je jedan od gradova s najvećim nivoom zagađenja zraka u posljednjih nekoliko dana, zajedno s glavnim gradovima susjedne Srbije, Kosova i Makedonije.\nU Srbiji, gdje je vlada održala hitnu sjednicu u srijedu, stanovnicima je izdato upozorenje da ne izlaze i da izbjegavaju fizičku aktivnost, posebno oni koji pate od hroničnih bolesti kao što je astma.\nSrbijanska premijerka Ana Brnabić okrivila je grijanje domaćinstava i starije dizel motore za visok nivo zagađenja.\nBrnabić je rekla da će mjere za rješavanje tog problema uključivati još i strože provjere emisija iz vozila, poboljšanje i zamjenu filtera na elektranama, a dugoročno, program sadnje drveća.\nZvaničnici Srbije, Bosne i Hercegovine i Hrvatske upozorili su građane da ne provode vrijeme napolju.\nPrevious Nastavljaju rasti: „Igman“ ulaže 10,5 miliona eura u novi pogon, a radi se o municiji 7,62 milimetra\nNext Studenti riješili problem automobilskog pojasa za trudnice\nIz Bošnjačke nacionalne manjine Grada Zagreba osudili govor mržnje hrvatskih navijača na račun Džanana Muse\nPovodom prekida košarkaške utakmice polufinala Kupa Krešimira Ćosića između Cedevite i Zadra, odigrane 17. februara 2017. godine u Šibeniku, u 33. minuti zbog skandiranja uvredljivih poruka igraču bošnjačke nacionalnosti Džananu\nInicijativa mladih za ljudska prava RH zahtijeva od čelnika te zemlje izvinjenje za zločine HVO-a\nNa današnji dan 1993. godine u srednjoj Bosni, u selu Ahmići počinjeni su zločini koji su izvršeni od strane pripadnika Hrvatskog vijeća obrane (HVO). Masakr u Ahmićima bio je sastavni


Kvaka 23 :: Pisana verzija :: EU nema odgovore\nEU nema odgovore\nBiber je, u okviru serijala Kvaka 23, konstatovao da u Srbiji nema uslova za dijalog vlasti i opozicije, "jer vlast na to nije spremna".\nKao primer, on je pomenuo "parlament, čija je svrha, pored usvajanja zakona, i debata vlasti i opozicije o ključnim pitanjima, ali taj dijalog vlast sprečava".\nUpitan o protestima građana, Biber je novinarki Danici Vučenić rekao da oni za jedan deo članica EU "jesu problem, pošto skreću pažnju sa ključne teme, a to je Kosovo".\n"Zbog toga nisu spremni da govore iskreno i otvoreno i da stave kritike na dnevni red, iako te teme forsiraju protesti građana", objasnio je Biber.\nOn je uveren da "EU trenutno nema odgovor na ta pitanja i zbog izbora za Evropski parlament (EP) i "zbog toga što je proširenje tačka broj 27, a ne broj jedan".\nPrema njegovoj oceni, "takva stabilnost ne ide u prilog građanima, koji svakog dana čitaju u tablodima da se zemlja priprema za rat i žive u strahu, ali je za establišment EU najvažnije da nema rata u regionu i da će, ako krenu migranti, granice biti zatvorene".\nOn napominje da analitičari EU priznaju da stvari u Srbiji nisu dobre, ali da ta poruka nije još stigla do nivoa političke odluke na vrhu, "odnosno do Evropske komisije".\n"Diplomate u EU su svesne šta se dešava u Srbiji na planu demokratije i vladavine prava, to za njih nije nikakva tajna, ali je pitanje političke volje da te podatke koriste javno", ponovio je Biber.\nU smislu strategije, pomenuo je važnost "kontakata koje opozicione partije moraju da uspostave sa bliskim strankama u Evropi i da naprave mrežu podrške, kao što su, pre promene vlasti u Makedoniji, to učinile socijaldemokrate".\nKada je reč o sadržini poruka opozicije, Biber smatra da nije jasan odnos njen prema evropskim integracijama.\nAko EU nije prvi cilj opozicije i ako ona nije spremna da rešava Kosovo, ako je na tom planu konzervativnija od vlasti, upozorio je Biber, "biće im veoma teško da privuku pažnju i osvoje podršku EU".\nKomentarišući "Sporazum sa narodom", koji je objavio SzS, on je ukazao da je to "prilično slab" dokument i da je rezultat "slabog kompromisa opozicionih partija, u kojem se ignorišu evropske integracije kao zajednički cilj".\nOn predviđa da će EU analizirati taj izveštaj na način na koji koristi i druge izvore, ali da to, samo po sebi, neće biti dovoljno da "Unija promeni stav prema vlastima u Srbiji".\nBiber je podsetio i na jedan od dokumenata Evropske komisije, u kojem je konstatovan fenomen "zarobljenih država na Balkanu, među kojima je i Srbija".\nOsim toga, primetio je da "EU unutar sebe ima sličan problem sa Mađarskom, koju je Fridom haus takođe smestio u grupu delimično slobodnih zemalja, zajedno sa Srbijom".\nPrema oceni ovog austrijskog profesora, koji važi za dobrog poznavaoca prilika na Balkanu i politike EU, "Mađarska i Poljska, kao članice, veći su problem za Uniju od Srbije, koja je kandidat".\nBiber ima utisak i da se u vezi sa Kosovom, mimo javne scene, iza zatvorenih vrata, razgovara oko promene granica, što ima podršku nekih zapadnih zemalja.\nZa njega je, međutim, veliki problem to što deluje da je Nemačka "isključena iz te priče", jer ne zna ni za jedne pregovore, "koji isključuju Nemačku, a koji mogu da dovedu do nekog uspešnog rezultata".\nPrema tumačenju Bibera, nedavna izjava Hašima Tačija o "maloj korekciji granica" i Rusiji govori u prilog tezi o "razgovorima iza scene".\nNa drugoj strani, on upozorava da je promena granica opasna priča koja više otvara problema, nego što ih zatvara".\nNe rešava ni probleme Srba koji će ostati da žive na Kosovu "mimo razmenjenih teritorija", konstatovao je Biber, koji sumnja u volju i Beograda i Prištine da "završe problem".\n"Nemam utisak da vlada u Beogradu želi da reši Kosovo", naglasio je on i ocenio da Beograd zbog EU priča o rešenju.\n"Istovremeno, za njih bi bilo idealno da ne reše ništa, i da razlog za to bude kosovska vlast", tvrdi Biber, koji sa kosovske strane problem vidi u "neslaganju između predsednika i premijera".\nPrema Biberovim rečima, Tači šalje Zapadu poruku kako on "sve čini da problem reši, pokušavajući da obezbedi podršku da ostane na vlasti i da ne bude optužen za neke stvari koje je radio u prošlosti".\nBiber smatra da vlasti u Srbiji i na Kosovu ne komuniciraju na način koji podrazumeva rešenje i dobrosusedske odnose, za razliku od vlada Grčke i Makedonije.\nOne su učinile napor da promene način komunikacije, dok je poruka Beograda u Prištine - mi se mrzimo, ali ćemo se dogovoriti kroz mržnju, zaključio je Biber. (kraj) zvs/dac


PARTIZANOV POTENCIJALNI RIVAL U OČAJNOJ FORMI Irtiš tone, ne može nikog da pobedi\nFudbaleri Partizana u prvom kolu kvalifikacija za Ligu Evrope igraju protiv Rudara iz Pljevalja, dok će im, ukoliko uspešno preskoče ti prepreku, naredni rival biti Irtiš.\nČini se da crno-beli nemaju previše razloga za brigu, ako se može suditi po formi kazahstanskog kluba. Naime, Irtiš se nalazi u veoma lošoj formi, pošto je poslednja tri meča izgubio.\nTakav je bio slučaj i u 16. kolu šampionata, jer je tim iz Pavlodara na svom terenu izgubio od Žetisua sa 0:2. I to nije sve, Irtiš u tri vezana poraza nije uspeo da postigne ni gol.\nKazahstanski tim je ovim neuspehom pao na osmo mesto, pa je jasno da će imati velikih problema da se izbori za plasman u neko evropsko takmičenja. Podsetimo i to, Partizan će sa Irtišom igrati ako eliminiše Rudar, a kazahstanski klub bude bolji od velškog Druidsa ili litvanskog Trakaija.


- Ambasada Švajcarske uputila je protestnu notu ministarki spoljnih poslova BiH, Biseri Turković, zašto je njihov državljanin uopšte bio smješten u migrantskom kampu, sa ljudima koji žele da se domognu Zapada, ali do danas nisu dobili odgovor - kaže advokat Dušan Tomić, koji je sa Aleksandrovim ocem pokušavao da sazna istinu o sudbini ovog mladića. - U konzulatu Srbije takođe su zapanjeni činjenicom da ih, do danas, niko nije upoznao o slučaju i njihovog državljanina Aleksandra Topića, kojem je uoči nestanka ukraden švajcarski pasoš, jedini koji je imao kod sebe, i njegove svete knjige koje je stalno nosio sa sobom. Bio je veliki vjernik i išao je redovno na bogosluženja u pravoslavne hramove. To je činio i dok se nalazio u BiH.\nTomić kaže da je tijelo mladića pronađeno u šumi uz migrantski centar i da je bilo u fazi raspadanja, a sudski vještak nije zatražio obdukciju, već je, na osnovu "pregeda", dao mišljenje da je riječ o vješanju.\n- On, međutim, nije naveo da li je riječ o vješanju kao činu samoubistva ili ubistva - precizira Tomić. - To je tema Kantonalnog tužilaštva u Sarajevu, koje do danas nije zatvorilo istragu. Odgovorno tvrdim, na osnovu svega što sam prošao u ovom slučaju, da je tijelo dugo skrivano kao N. N. osoba, mada je mnogo ranije moglo da se utvrdi da je riječ o Aleksandru Topiću, što je naknadno potvrđeno i DNK analizom. Ostaje pitanje ko je dozvolio da državljanin Švajcarske i Srbije boravi u migrantskom centru, i zašto poslije nestanka nije organizovana potraga za njim. Topić je, inače, živio u Švajcarskoj gdje je bio treća godina Elektrotehničkog fakulteta, a poslije posjete ocu u Banjaluci poželio je da se pomoli bogu u staroj pravoslavnoj crkvi na Baščaršiji. Kako se obreo u prihvatnom centru "Ušivak", trebalo bi da utvrdi istraga.\nPASOŠ RAZLOG STRADANJA?\n- Možda je i to mogući razlog stradanja Aleksandra Topića - kaže advokat Tomić.\nAleksandar Topić migrantski kamp\nOvo je Legijina ljubav: Navodno je i uhapšen zbog nje, imaju tri kćerke\nUsvojen zakon u Francuskoj\nSeksualni odnos sa djecom mlađom od 15 godina smatraće se silovanjem


JKP Hameum Prokuplje : Južne vesti\n10:59, 27. 10. 2021.\n14:24, 9. 7. 2021.\nProkupačka opozicija najavljuje tužbe zbog odluke o koncesionoj prodaji JKP "Hammeum"\n13:46, 2. 7. 2021.\nNajavljena koncesiona prodaja najvećeg Javno komunalnog preduzeća Hammeum u Prokuplju sa oko 300 zaposlenih, izazvala je oprečne reakcije predstavnika vlasti i opozicije. Dok je za vlast ovo jedino moguće rešenje kako se Grad Prokuplje ne bi dodatno zaduživao i uzimao kredite, opozicione Demokratska stranka i Stranka slobode i pravde najavljuju krivične prijave Specijalnom tužilaštvu za organizovani kriminal u Nišu, ako se odluka ne povuče.\n14:20, 18. 2. 2021.\nKasne plate u prokupačkom JKP "Hammeumu", nadležni traže rešenje nagomilanih problema\n13:31, 12. 2. 2021.\nKašnjenje plate, ali i višak zaposlenih u administraciji, samo su neki od problema u najvećem javnom preduzeću u Prokuplju koje je zaduženo za vodosnabdevanje, naplatu parkiranja, grobljanske usluge i čišćenje i pranje gradskih ulica. Problemi u "Hammeumu" su sve vidljiviji, pritužbe građana sve češće, zbog čega prokupačka opozicija direktno optužuje gradsku vlast, dok gradonačelnik Prokuplja tvrdi da će se problem u ovom preduzeću rešavati već na narednoj Skupštini.\nNekoliko prokupačkih sela bez vode, nadležni tvrde da su problem velika dugovanja\n11:35, 4. 9. 2020.\nZa nešto manje od mesec dana kako im je rešen kvar i uspostavljeno vodosnabdevanje u prokupačkim selima Bace, Kaludra, Pločnik i Tulare, meštani tvrde da već nekoliko dana ponovo nemaju vodu, a nemaju ni povratne informacije zašto su usred leta i pandemije ostali bez vode za piće. Dok nadležni u Prokuplju tvrde da se radi o nestašici i da čekaju da se rezervoari napune, predsednik jedne od mesnih zajednica kaže da vode ima, ali su pumpe isključene zbog velikih dugovanja pojedinih meštana.


Članovi Privremene istražne komisije Predstavničkog doma za utvrđivanje stanja u pravosudnim institucijama BiH održali video – sastanak sa ambasadorom SAD u BiH\nČlanovi Privremene istražne komisije Predstavničkog doma Parlamentarne skupštine Bosne i Hercegovine (PSBiH) za utvrđivanje stanja u pravosudnim institucijama BiH održali su video – sastanak sa ambasadorom Sjedinjenih Američkih Država (SAD) u BiH Ericom Nelsonom.\nIstičući značaj formiranja ove Komisije, kao i važnost uloge parlamenta u demokratskom nadzoru nad svim institucijama vlasti u BiH, ambasador Nelson snažno je podržao rad Komisije i izrazio nadu da će ovo parlamentarno tijelo imati konkretne rezultate u pravcu uspostavljanja nezavisnog, transparentnog i odgovornog pravosuđa u našoj zemlji.\nZahvaljujući se na podršci Ambasade SAD, američke Vlade, kao i drugih međunarodnih organizacija u BiH radu Komisije i procesu uspostavljanja vladavine prava u BiH, članovi Komisije ocijenili su da su prva svjedočenja eminentnih sudija i drugih zvaničnika potvrdila sumornu sliku bh. pravosuđa, kao i nesumnjivu potrebu da se stanje u pravosudnim institucijama promijeni i popravi.\nČlanovi Komisije potvrdili su namjeru da provedu objektivnu i nepristrasnu parlamentarnu istragu, sa svjedočenjima profesionalaca i eksperata iz pravosuđa i akademske zajednice, s ciljem uspostavljanja nezavisnih i efikasnih pravosudnih institucija u BiH, te stvaranja uslova da naša zemlja postane kredibilan kandidat za ulazak u Evropsku uniju.\nTakođer su izrazili uvjerenje da će, bez obzira na različite opstrukcije i složenost uslova u kojima radi Komisija, precizno detektovati probleme u pravosuđu, te predložiti kvalitetna zakonska i druga rješenja čijim bi usvajanjem unaprijedili pravosudni sistem i učinili ga odgovornijim i efikasnijim.\nAmbasador Nelson zamoljen je i za pomoć u uspostavljanju kontakata i saradnje sa sličnim parlamentarnim tijelima u američkom Kongresu i Senatu, kao i sa drugim institucijama, ekspertima i predstavnicima akademske zajednice u SAD, s ciljem razmjene iskustava i dobrih praksi u oblasti parlamentarnog nadzora nad pravosudnim institucijama. (kraj)


Beograd, 28. Maj 2012. PR Objave: Saopštenje -\nU nedelju, 27. maja 2012. je u galeriji O3one održano kratko predavanje o drevnoj kineskoj metodi poboljšanja i očuvanja zdravlja, poznatoj pod nazivom Ćigong. Na predavanju su govorili potpredsednik Kineske asocijacije zdravstvenog Ćigonga, Lu Šiming, direktor Instituta Konfučije, prof. dr Radosav Pušić, vanredni profesor Vuhanskog Instituta fizičke kulture, Šjang Hanping, kao i predsednik Ćigong saveza Srbije, Saša Balanesković.\nNa predavanju su govorili potpredsednik Kineske asocijacije zdravstvenog Ćigonga, Lu Šiming, direktor Instituta Konfučije, prof. dr Radosav Pušić, vanredni profesor Vuhanskog Instituta fizičke kulture, Šjang Hanping, kao i predsednik Ćigong saveza Srbije, Saša Balanesković.\nIako je u Srbiji za sad relativno malo zastupljen, standardizovan zdravstveni Ćigong aktivno se vežba i prenosi u velikom broju zemalja sveta.\nPredavanje je otvorio Lu Šiming predstavivši prisutnima metodu Ćigong, koju čini skup više sistema psihofizičkog treninga. On istakao da je Kineska asocijacija zdravstvenog Ćigonga standardizovala nekoliko sistema ove veštine i ispitala efekte treninga na više od 5.500 ispitanika u kliničkim uslovima, kao i da je postavila pravila i uslove takmičenja u cilju popularizacije zdravog načina života u Kini i svetu.\nRadosav Pušić govorio je o istorijskom i filozofskom aspektu Ćigonga, dok je profesor Šjang Hanping imao izvanredno predavanje o Ćigongu objasnivši samo značenje reči, dublje filozofske ali i zdravstvene aspekte veština. Nakon toga je demonstrirao Yi Jin Jing zdravstveni ćigong.\nPoslednji se prisutnima obratio Saša Balanesković, koji je predstavio aktivnosti Ćigong saveza Srbije i rezultate projekta koji se izvodi sa članovima Udruženja obolelih od reumatoidnih bolesti - ORS, na Institutu za reumatologiju u Beogradu. Projekat su pomogle Erste banka, Abott i mnoge druge kompanije koje su prepoznale značaj redovnog fizičkog vežbanja.\nDelegacija ove asocijacije doputovala je u Srbiju kako bi učestvovala na prvom seminaru za stručno usavršavanje članova kluba zdravstvenog Ćigonga. Ćigong savez Srbije biće centar dalje promocije zdravog načina života uz primenu ovih metoda, a planirano je da se preko Saveza, uz saradnju sa Institutom Konfucije i drugim relevantnim organizacijama, odvija komunikacija sa Kineskom asocijacijom zdravstvenog Ćigonga, kao i da se obavlja organizovanje seminara stručnog usavršavanja i druge aktivnosti usmerene ka povećanju broja fizički aktivnih stanovnika Srbije.\nPosebno se zahvaljujemo Radosavu Pušiću i Ani iz Instituta Konfucije za predavanje i vrlo kvalitetan prevod predavanja Lu Šiminga i Šjang Hanpinga, Galeriji O3one i Nebojši Babiću, Novaku Saviću za fotografije i svim prijateljima koji su pomagali u organizaciji seminara i događaja.\nći kung, qigong, ćigong beograd, ćigong srbija\nNovoosnovani Ćigong savez Srbije Vas sa zadovoljstvom poziva da posetite kratko predavanje o toj... Više...\nU subotu, 19. novembra od 17.00 do 19.00, i sali MZ Ušće (Bulevar Zorana Đinđića 44a) biće... Više...\nq: 19 - t: 0.06139 sec


Petković: Apsurd je omiljena retorička figura prištinskih političara – DnevniZurnal\nPosted by Napisao admin May 14, 2021 15 Views\nSavet ministara EU: Nova metodologija će biti primenjena na Srbiju i Crnu Goru\nDirektor Kancelarije za Kosovo i Metohiju Petar Petković ocenio je da su „kontradiktornost i apsurd postale omiljene“ retoričke figure političara u Prištini, jer istovremeno žele da razgovaraju sa predstavnicima Beograda, ali i da tuže Srbiju za genocid.\n„Ukoliko je Priština iskrena u želji da razgovorom rešava probleme, onda se teren za to ne priprema upućivanjem besmislenih poruka o nekakvoj tužbi za genocid protiv sagovornika, već otklonom od jezika mržnje“, kazao je Petković, a preneo njegov kabinet.\nPetković smatra da Priština nema „ni osnov, ni formalno-pravnu mogućnost da tuži Srbiju za genocid“.\n„Osmani bi trebalo da preduzme hrabre političke korake da svoje sunarodnike usmeri u pravcu suočavanja sa zločinima počinjenim u njihovo ime“, zaključio je on.\nKako je ranije objavljeno, predsednica Kosova Vjosa Osmani kazala je da će Priština nastaviti dijalog sa Beogradom, ali da neće razgovarati o promeni granica niti će da odustane od tužbe protiv Srbije za genocid.


roman Archives - Srem(č)ica\nCena ulaznice: 500 dinara Informacije i rezervacije: 022/615-115\nPredstavljen roman „Šahista“ autorke Mirjane Marković na splavu Tabasco\nSinoć, 5. januara 2019. godine, predstavljen je roman pod nazivom „Šahista“ autorke Mirjane Marković, na splavu Tabasco, u Sremskoj Mitrovici. Roman je predstavljen na zanimljiv način, izvođenjem performansa u kojem su glavne junake iz romana…\nPromocija romana „Šahista“ autorke Mirjane Marković\nU subotu, 5. januara biće održana promocija romana Mirjane Marković pod nazivom „Šahista“. Promocija će se održati na splavu Tabasco (promenada bb) sa početkom u 17:30 časova.\nPredstavljen roman „Bandoglavić Strahinja“ u Sremskoj Mitrovici\nPromocija romana za tinejdžere „Bandoglavić Strahinja“ Siniše Soćanina održana je 26. decembra u čitaonici Biblioteke „Gligorije Vozarović“ u Sremskoj Mitrovici. Osim autora o knjizi je govorila i književnica prof. dr Slađana Milenković, a promociju je…\nPromocija romana „Bandoglavić Strahinja“ u Sremskoj Mitrovici\newrfsdfrw Promocija romana za tinejdžere „Bandoglavić Strahinja“ autora Siniše Soćanina biće održana u sredu, 26. decembra, u 18 časova u čitaonici Biblioteke ,,Gligorije Vozarović“, u Sremskoj Mitrovici. sdffsd O knjizi će, pored autora, govoriti i…\nPromocija romana „Ludvig” autorke Olivere Olje Jelkić u Beogradu\nPredstavljanje novog romana „Ludvig” autorke Olivere Olje Jelikić održaće se u utorak, 27. novembra sa početkom u 18 časova, u Biblioteci grada Beograda (Knez Mihailova br. 56). U muzičkom delu promocije učestvuju „Maestre” iz Sremske…\nPredstavljen roman Mirjane Marković „Šahista“ u Beogradu\nNovi roman autorke Mirjane Marković pod nazivom „Šahista“, promovisan je u ponedeljak, 5. novembra je u Biblioteci „Petar Kočić“ u Beogradu. Autorka u svom novom škakljivom romanu „Šahista“ opisuje model čoveka koji bitiše na…\nPromocija novog romana „Šahista“ autorke Mirjane Marković u Beogradu\nKnjiževno veče Mirjane Marković i predstavljanje njenog novog dela „Šahista“ održaće se u ponedeljak, 5. novembra u 18 časova, u Biblioteci „Petar Kočić“ u Beogradu (Viška br. 3). Promociju zajedno organizuju Centar za Srbe…\nPredstavljanje romana Siniše Kovačevića „Godine vrana“\nSutra, u utorak u 18 časova održaće se promocija prvog romana, dramaturga Siniše Kovačevića „Godine vrana“, u Galeriji „Lazar Vozarević“ u Sremskoj Mitrovici. Uz autora će na promociji govoriti i Manjo Vukotić, izdavač, Predrag Kovačević, prof.…


Stefan Todorović: Ne kajem se zbog odlaska u Ameriku - Omladinski portal Youth Vibes\nStefan Todorović: Ne kajem se zbog odlaska u Ameriku\nBivši košarkaš juniora Partizana, Stefan Todorović, važi za jednog od najtalentovanijih mladih igrača svoje generacije. Poziciju beka, koju trenutno zastupa, opravdava sjajnim partijama i preciznim šutevima ka košu. U detinjstvu, Stefan je pokušao da se oproba u više sportova, ali igra i ljubav prema košarci su ipak odnele pobedu u ovom nadmetanju interesovanja.\nKao dete sam trenirao više sportova u isto vreme, ali sam shvatio da je košarka ipak moj pravi poziv – kaže Todorović.\nJedan od prvih klubova u kojima je Stefan počeo košarkašku karijeru, bio je KK Vizura. U Vizuri, Todorović je pružio sjajne partije i pokazao sigurnost, kako na terenu, tako i pri šutevima. Kao nagradu za postignut uspeh u Vizuri, stigao je poziv iz Partizana. Prelazak u Partizan je, moglo bi se reći, bio jedan od glavnih poteza u Stefanovoj dosadašnjoj karijeri. Todorović je priliku za košarkaško usavršavanje rado prihvatio i time postao jedan od članova juniora KK Partizan.\nPoziv iz Partizana mi je bila odlična prilika za korak dalje i šansa da pokažem talenat na višem nivou i prilika koju nisam smeo da propustim – rekao je Stefan.\nJedan od izabranih\nMeđutim, pokazatelj koliko je Todorović zapravo napredovao i davao maksimum, govori činjenica da je u februaru ove godine izabran za jednog od 64 najtalentovanija mlada igrača sveta, koji su birani iz 34 zemlje. Košarkaški kamp održavao se u okviru NBA „Ol – Star“ vikenda, od 14. do 16. februara u Čikagu, na kom je Stefan pokazao šuterske sposobnosti kojim raspolaže. Znajući da je izabran za jednog od najboljih i da to „zvanje“ sa sobom povlači odgovornost da se opravda isto, Stefan je preuzeo na sebe i bez straha pokazao da je to „zvanje“ zasluženo.\nApsolutno nisam imao pritisak, štaviše, „zvanje“ je nešto u čemu uživam i nešto što me podstiče da treniram još bolje svaki dan – priznaje Todorović.\nNedugo zatim, pošto se dobro pokazao na kampu, usledio je poziv iz jedne od najboljih škola košarke u Americi. Škola čiji je on član, odlična je priprema za dalju igru na koledžu. Prolifik Prep je škola koju Stefan trenutno pohađa, a koju su između ostalih, pohađali i neki od trenutnih igrača NBA lige.\nSmatrao sam da je odlazak u Ameriku najbolji potez za moj razvojni put kao igrača i ne kajem se zbog te odluke – kaže Stefan.\nZnajući da je Todorović još uvek maloletan igrač, poziv za Ameriku značio je odlazak iz Partizana i napuštanje Srbije. Samim tim, klub nije uslovljen da Stefanu spreči odlazak u školu od koje je dobio poziv, jer on u tom trenutku nije bio pod ugovorom. Stefan ne krije želju za mogućim povratkom upravo u Partizan.\nKao maloletan igrač, nisam bio ni pod kakvim ugovorom sa Partizanom, tako da samim prelaskom u Prolifik Prep nisam više igrač Partizana, sto ne znači da se jednog dana neću vratiti.\nKoliko je teško odricanje od trenutnih navika i odlazak iz zemlje u kojoj su zavoleli košarku, znaju samo igrači kojima se ta prilika pružila. Stefan je tu priliku iskoristio i sa ciljem otišao u Ameriku. Koliko se ljudi i igra tamo razlikuju, svedoče njegove reči.\nOvde u Americi je sve drugačije, tako da sa iskustvom iz Srbije i iskustvom koje stičem ovde, mislim da ću mnogo brže napredovati kao igrač, ali i kao čovek – kaže Todorović.\nŠto se tiče reprezentacije, ni Stefan ni njegovi saigrači ove godine nisu uspeli da otputuju na U18 evropsko prvenstvo zbog trenutne situacije sa virusom COVID – 19. Međutim, ako se do leta sledeće godine, epidemiološka situacija stabilizuje, Stefan i saigrači će imati priliku da na U19 svetskom prvenstvu pokažu koliko su spremni.\nOve godine je sve bilo otkazano zbog korone, ali na leto moju generaciju čeka U19 svetsko prvenstvo i na nama je da se pripremimo za to i tamo damo sve od sebe da prezentujemo našu državu u najboljem mogućem svetlu – kaže Todorović.\nKako Amerika, tako i NBA liga jesu san većine mladih košarkaša. Stefan je prvi korak već načinio samim odlaskom „preko bare“. Koji bi bio sledeći korak pri ispunjavanju košarkaškog cilja za Stefana? Na to pitanje Stefan nema odgovor, već priznaje da želi da se fokusira na trenutnu igru.\nZa sad sve ide svojim tokom, ne želim da donosim nagle oduke.\nKada pominjemo klubove za koje bi voleo da zaigra i košarkaške idole, Stefan ima neobičan odgovor na pitanje o željenom klubu.\nIgrao bih tamo gde je lep grad i okruženje, a što se tiče idola, svi uspešni igrači su mi na neki način idoli. Od svakog uzimam najbolje i ugledam se na to – kaže Stefan.\nZa kraj, Stefan bi mladim igračima poručio sledeće:\nSledite svoje snove i verujte. Neki se možda i ostvare.


Završena rekonstrukcija zgrade ''Termovent Komerc''\nutorak, 12 februar 2013 09:38\nJedan od značajnijih poslova koji su zaposleni građevinske operative ĐERDAP USLUGE obavili je i rekonstrukcija proizvodne hale firme „Termoven -Komerc“. Radovi čija ukupna vrednost iznosi 6.200.000 dinara, odnosili su se na postavljanje ograde, uređenje spoljne fasade, unutrašnje uređenje kao i ozelenjavanje površine oko objekta.\nGrađevinci pri kraju sezone\nčetvrtak, 13 decembar 2012 12:02\nSnežne padavine zaustavile su građevince ĐERDAP USLUGE na radovima pod otvorenim nebom ali su zato nastavljeni poslovi na unutrašnjim uređenjima. U toku su radovi u proizvodnoj hali Termovent Komerc kao i u magacinu na Karatašu.\nMehanizacija ĐERDAP USLUGE\nčetvrtak, 13 decembar 2012 11:58\nUgovorom sa Direkcijom za planiranje i izgradnju, uvedena su stalna pasivna i aktivna dežurstva mehanizacije ĐERDAP USLUGE kako bi se adekvatno odgovorilo na veće količine snežnih padavina. Za ovaj značajan posao angažovana je moćna mehanizacija: Unimog Mercedes (multifunkcionalna mašina sa plugom i digitalnim posipačem ), rovokopač Venieri sa plugom, rovokopač Katapilar i utovarivač Liebher. U pripremi su i buldožer TG 200 i kamion Kamaz sa plugom u slučaju probijanja smetova.\nUređenje parka Vile Ruža\nponedeljak, 26 novembar 2012 09:21\nUlepšavanju opštine Kladovo, značajan doprinos daju i zaposleni na ozelenjavanju ĐERDAP USLUGE. Nakon uređenja većeg broja parkovskih površina, započeli su sadnju niskog i visokog rastinja u parku Vile Ruža.


Bosanska Kostajnica/OK "AZRA" BK\nSami sebi grade prostoriju\nOmladinski klub „Azra“ koji djeluje pri Medžlisu IZ Bosanska Kostajnica samo nakon dva mjeseca od svog osnivanja pristupio je realizaciji svojih zacrtanih ciljeva. Ovaj put radi se o uređenju potkrovlja mektebskih prostorija gdje se predviđa osposobljavanje nekih 150 m2 korisne površine koje bi bile namjenjene upravo njima.\nS obzirom da je Medžlis IZ prije nekoliko godina dobio donaciju od strane Federalnog ministarstva za izbjeglice, a koja se odnosi na cjelokupni građevinski materijal, zbog nedostatka financijskih sredstava, a i zbog prioriteta izgradnje Azizija džamije, taj materijal je do sada stajao. Dogovoreno je da se svi članovi uključe u ralizaciju ovog projekta uz prisustvo samo jedne stručne osobe čije će troškove u skladu sa svojim mogućnostima finansirati sam Medžlis.\nS toga Omladinski klub „Azra“ zamoljava sve pojedince ili grupe koji bi željeli pomoći ovu akciju da svojim dobrovoljnim prilozima mogu to učiniti putem žiroračuna Medžlisa : 562007000131296 sa naznakom za Omladinski klub „Azra“.


Sejlor: SAD će primiti Nikolića "otvorenih ruku"\nPredsednik Poslovnog saveta SAD-Srbija ne očekuje promene u pogledu potencijalnih investicija u Srbiju posle izbora Tomislava Nikolića.\nKako bi izbor Tomislava Nikolića mogao da se odrazi na američko-srpske političke i ekonomske odnose? To pitanje u razgovoru za Glas Amerike razmotrio je predsednik Poslovnog saveta SAD-Srbija, Džon Sejlor.\nSejlor: “Iz sadašnje perspektive ne vidim da će Nikolićev izbor doneti znatnije promene. Očekujem da će on ostati na kursu evropskih intergracija i nastojati da stvori konzensus oko kosovskog pitanja. U medjuvremenu, glavne prepreke će biti formiranje vlade i ko će biti novi premijer. Kao što znate, Tadić je prvobitno rekao da neće prihvatiti položaj premijera, mada on uživa dobru reputaciju u Vašingtonu i uopšte na Zapadu i kao takav bi mogao da bude idealan kandidat za premijera jer bi predstavljao odredjeni kontinuitet i uneo balans u politički proces. Medjutim, pitanje je da li bi Nikolić i Tadić mogli da budu delotvorni saradnici za dobro srpskog naroda.”\nGlas Amerike: Da li će se ključno političko pitanje, kao što je Kosovo, odraziti na dalje odnose SAD i Srbije?\nSejlor: “Bez obzira da li je predsednik Srbije Nikolić ili Tadić, stav Beograda prema Kosovu će biti istovetan, odnosno ni Tadić ni Nikolić se neće odreći Kosova. Oko tog pitanja, naravno, postoji razlika u gledištima sa Vašingtonom, ali postoji i medjusobno razumevanje i uvažavanje stavova. Dakle, predstoji dalja politička angažovanost Beograda i Prištine, a na ekonomskom planu, ne verujem da će doći do bilo kakvih promena u pogledu potencijalnih investicija u Srbiju i dalje ekonomske saradnje. To kažem i na osnovu mog nedavnog sastanka sa jednim predstavnikom naše ambasade u Beogradu, koji je, na moje iznenadjenje, uzimajući u obzir globalnu ekonomsku situaciju, govorio o dobrim mogućnostima za investicije u Srbiju i, uopšte, na Balkanu, tako da ishod izbora nije ništa promenio, već je, što je interesantno, uneo veću dozu optimizma.”\nGlas Amerike: Kakav napredak bi mogao da se postigne u Nikolićevoj eri, nasuprot Tadićevoj?\nSejlor: “Nadam se da će predsednik Nikolić na osnovu osmogodišnjeg iskustva predsednika Tadića biti u stanju da unapredi situaciju u Srbijii. Naravno, u sadašnjim uslovima ekonomsko-političke krize EU, nije došlo do promena koje su se očekivale na početku i tokom Tadićevog mandata iz raznih objektivnih i subjektivnih razloga. Predsednik Nikolić bi stoga trebalo da kao prioritet broj jedan radi na rešavanju ekonomske krize i otvaranju novih radnih mesta. Vidite šta se dešava u Grčkoj, Francuskoj, Španiji, itd. Izbor Nikolića je u stvari poruka svima o potrebi za promenama, unapredjenju i inovativnim pristupima. Inače, Vašington će saradjivati sa Nikolićem pošto je on izbor srpskog naroda. Vašington će primiti Nikolića otvorenih ruku, kao što je svojevremeno primio i Tadića, i verujem da će on ne samo nastojati da radi na unapredjenju odnosa dve zemlje, već da će ostvariti i odredjene rezultate.”